cyanic-selkie/wikianc huggingface dataset:
റിസൊല്യൂഷൻ ദ്വീപ് (ന്യൂസിലാന്റ്)
റിസൊല്യൂഷൻ ദ്വീപ് (Tau Moana ) അറുന്നൂറോളം ദ്വീപുകളുള്ള ന്യൂസിലാന്റിലെ ഒരു ദ്വീപ് ആണ്. തെക്കുപടിഞ്ഞാറ് ന്യുസിലാന്റിലെ ഫിയോർദ്‌ലാന്റ് പ്രദേശത്തെ ഏറ്റവും വലിയ ദ്വീപാണിത്. 208 ചതുരശ്ര കി. മീ. (80 ചതുരശ്ര മൈൽ) വിസ്തീർണ്ണമുണ്ട്. റിസൊല്യൂഷൻ ദ്വീപ് ന്യൂസിലാന്റിലെ ഏഴാമത്തെ വലിയ ദ്വീപും രണ്ടാമത്തെ ജനവാസമില്ലാത്ത വലിയ ദ്വീപുമാണ്. പ്രധാന പ്രദേശത്തെ സൗത്ത് അയലന്റുമായി ഡസ്കി സമുദ്രഇടനാഴിയിലൂടെ റിസൊല്യൂഷൻ ദ്വീപ് വേർപെട്ടുനിൽക്കുന്നു.
ഈ ദ്വീപ് ഏതാണ്ട്, ദീർഘചതുരമായി കാണപ്പെടുന്നു. എന്നാൽ, പടിഞ്ഞാറൻ തീരത്ത് ഫൈവ് ഫിങ്കേഴ്സ് ഉപദ്വീപ് എന്നറിയപ്പെടുന്ന ഒരു നീളമുള്ള ഇടുങ്ങിയ ഉപദ്വീപ് ഭാഗം ഈ അകൃതിക്കു മാറ്റമുണ്ടാക്കുന്നു. ഇവിടം തൗമൊവാന സമുദ്ര സംരക്ഷിതപ്രദേശമാണ്.
ഈ ദ്വീപ് കാപ്റ്റൻ ജെയിംസ് കുക്കിന്റെ കപ്പലായ, റിസൊല്യൂഷന്റെ പേരാണ് സ്വീകരിച്ചിരിക്കുന്നത്. 1773ലെ കുക്കിന്റെ രണ്ടാമത്തെ ദൗത്യത്തിൽ അദ്ദേഹം ഇവിടത്തെ ഡസ്ക്കി സൗണ്ടിൽ ഇറങ്ങി.
2004ൽ ഈ ദ്വീപിനെ ന്യൂസിലാന്റിന്റെ തിരപ്രദേശത്തിനടുത്തുള്ള സംരക്ഷിതപ്രദേശമായി പ്രഖ്യാപിച്ച് അവിടത്തെ പ്രാദേശികമല്ലാത്ത എല്ലാ സ്പീഷിസുകളേയും അവിടെനിന്നും മാറ്റി.
2009 ജൂലൈ 15നു റിസൊല്യൂഷൻ ദ്വീപ് 7.8 മാഗ്നിട്യൂഡ് ഉണ്ടായിരുന്ന വൻ ഭൂകമ്പ കേന്ദ്രമായിരുന്നു.
കൂടുതൽ വായനയ്ക്ക്
വർഗ്ഗം:ന്യൂസിലാന്റിലെ ദ്വീപുകൾ
ജെ.ബി.എൽ
യുണൈറ്റഡ് സ്റ്റേറ്റ്സിലെ കാലിഫോർണിയയിലെ ലോസ് ഏഞ്ചൽസിൽ ആസ്ഥാനമായി പ്രവർത്തിക്കുന്ന ഒരു അമേരിക്കൻ ഓഡിയോ ഉപകരണ നിർമ്മാതാവാണ് JBL. JBL ഉപഭോക്തൃ വീടിനും പ്രൊഫഷണൽ മാർക്കറ്റിനും സേവനം നൽകുന്നു. പ്രൊഫഷണൽ മാർക്കറ്റിൽ സ്റ്റുഡിയോകൾ, ഇൻസ്റ്റാൾ ചെയ്ത/ടൂർ/പോർട്ടബിൾ ശബ്ദം, കാറുകൾ, സംഗീത നിർമ്മാണം, ഡിജെ, സിനിമാ മാർക്കറ്റുകൾ തുടങ്ങിയവ ഉൾപ്പെടുന്നു. സാംസങ് ഇലക്‌ട്രോണിക്‌സിന്റെ ഒരു സ്വതന്ത്ര ഉപസ്ഥാപനമായ ഹർമാൻ ഇന്റർനാഷണലിന്റെ ഉടമസ്ഥതയിലുള്ളതാണ് ജെബിഎൽ.
ജെബിഎൽ സ്ഥാപിച്ചത് അമേരിക്കൻ ഓഡിയോ എഞ്ചിനീയറും ലൗഡ്‌സ്പീക്കർ ഡിസൈനറുമായ ജെയിംസ് ബുള്ളഫ് ലാൻസിംഗാണ് (1902-1949), അദ്ദേഹത്തിന്റെ പേരിലുള്ള രണ്ട് ഓഡിയോ കമ്പനികൾ സ്ഥാപിക്കുന്നതിൽ പ്രശസ്തനാണ്, ആൾടെക് ലാൻസിങ്, ജെബിഎൽ.
അവലംബം
വർഗ്ഗം:അമേരിക്കൻ കമ്പനികൾ
പ്രയാഗാ മാർട്ടിൻ
തെന്നിന്ത്യൻ ചലച്ചിത്രവേദിയിലെ ഒരു നടി ആണ് പ്രയാഗ റോസ് മാർട്ടിൻ. 2009-ൽ സാഗർ എലിയാസ് ജാക്കി റീലോഡഡ് എന്ന ചിത്രത്തിലൂടെ ഒരു ചെറിയ വേഷത്തിൽ അഭിനയിച്ചു കൊണ്ട് അരങ്ങേറ്റം നടത്തി. പിസാസു എന്ന തമിഴ് ചിത്രത്തിന് ശേഷം അവർ പ്രശസ്തിയിലേക്ക് ഉയർന്നു.
ജീവിതരേഖ
എറണാകുളം ജില്ലയിലെ കൊച്ചിയിലാണ് പ്രയാഗ മാർട്ടിൻ ജനിച്ചത്. അച്ഛൻ - മാട്ടിൻ പീറ്റർ, അമ്മ - ജിജി മാർട്ടിൻ. എളമക്കരയിലെ ഭവൻസ് വിദ്യാ മന്ദിറിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അവർ എറണാകുളം സെന്റ് തെരേസാസ് കോളേജിൽനിന്ന് ഇംഗ്ലീഷ് ലിറ്ററേച്ചർ ആന്റ് കമ്മ്യൂണിക്കേഷനിൽ ബിരുദം നേടി. തുടർന്ന് ട്രാവൽ ആന്റ് ടൂറിസത്തിൽ ബിരുദാനന്തര ബിരുദം നേടി. പരിശീലനം ലഭിച്ച ഒരു നർത്തകി കൂടിയാണ് പ്രയാഗ. സിനിമകളിലേക്ക് കടക്കുന്നതിനുമുമ്പ് ഏതാനും വ്യവസായ സ്ഥാപനങ്ങളുടെ മോഡലായി അവർ പ്രത്യക്ഷപ്പെട്ടിരുന്നു.
സിനിമ
സാഗർ ഏലിയാസ് ജാക്കി റീലോഡഡ്, ഉസ്താദ് ഹോട്ടൽ എന്നീ സിനിമകളിൽ ചെറിയ വേഷങ്ങളിൽ അഭിനയിച്ച പ്രയാഗ മിഷ്കിന്റെ സംവിധാനത്തിൽ 2014-ൽ പുറത്തിറങ്ങിയ തമിഴിലെ പിശാശ് എന്ന സിനിമയിലൂടെയായിരുന്നു കേന്ദ്ര കഥാപാത്രത്തെ അവതരിപ്പിച്ചത്. ശേഷം ഉണ്ണി മുകുന്ദൻ നായകനായി അഭിനയിച്ച 2016-ൽ പുറത്തിറങ്ങിയ ഒരു മുറൈ വന്ത് പാർത്തായ എന്ന ആദ്യ മലയാള മുഴുനീള സിനിമയിലൂടെ നായികയായി അഭിനയിച്ചു.
പാവ, കട്ടപ്പനയിലെ ഋത്വിക് റോഷൻ, ഒരേ മുഖം, ഫുക്രി, വിശ്വാസപൂർവ്വം മൻസൂർ, പോക്കിരി സൈമൺ, രാമലീല, തുടങ്ങി നിരവധി സിനിമകൾ പ്രയാഗയെ തേടി എത്തിയിരുന്നു. ദിലീപിനൊപ്പം നായികയായി അഭിനയിച്ച രാമലീലയിലെ കഥാപാത്രം ഏറെ ശ്രദ്ധിക്കപ്പെട്ടിരുന്നു.
അവലംബം
വർഗ്ഗം:മലയാളത്തിലെ ബാലനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1995-ൽ ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ
ടി.എച്ച്.പി. ചെന്താരശ്ശേരി
കേരളത്തിലെ ചരിത്രകാന്മാരിൽ പ്രമുഖനാണ് '''ടി.എച്ച്.പി. ചെന്താരശ്ശേരി'''(തിരുവൻ ഹീര പ്രസാദ് ചെന്താരശ്ശേരി, ജനനം - 29 ജൂലൈ 1928). ഇന്ത്യയിലെ ജാതി വ്യവസ്തയെക്കുറച്ച് ആഴത്തിലുള്ള പഠനം അദ്ദേഹത്തിന്റെ കൃതികളിൽ കാണാം. കേരള ചരിത്രത്തിലെ മഹാനായ അയ്യങ്കാളിയുടെ സമര ജീവിതത്തെക്കുറിച്ചുള്ള കൃതി ശ്രദ്ധേയം. ഡോ.ബി.ആർ. അംബേദ്കറെ കുറിച്ചും സമഗ്രമായ രചനകൾ അദ്ദേഹത്തിന്റെതായുണ്ട്. മൂന്ന് ഇംഗ്ലീഷ് പുസ്തകങ്ങളുൾപ്പെടെ നാല്പതോളം കൃതികൾ രചിച്ചുണ്ട്.
ജീവിതരേഖ
പത്തനംതിട്ട തിരുവല്ല ഓതറയിൽ എണ്ണിക്കാട്ടു തറവാട്ടിൽ ജനിച്ചു. ഇപ്പോള് തിരുവനന്തപുരം പട്ടത്ത് സ്ഥിരതാമസം. സാധുജന പരിപാലന സംഘത്തിന്റെ തിരുവല്ല മേഖലാ സെക്രട്ടറിയായിരുന്ന കണ്ണൻ തിുരവനും അണിഞ്ചൻ അണിമയും മാതാപിതാക്കൾ. തിരുവല്ല ഓതറ പ്രൈമറി സ്കൂൾ, ചെങ്ങന്നൂർ ഗവ. ഹൈസ്കൂൾ, കോട്ടയം കാരാപ്പുഴ എന്.എസ്സ്.എസ്സ് ഹൈസ്കൂൾ, ചങ്ങനാശ്ശേരി സെന്റ്.ബെർക്ക്മെൻസ് കോളേജ്,തിരുവനന്തപുരം മാർ ഇവാനിയസ് കോളേജ്,തിരുവനന്തപുരം എം.ജി. കോളേജ് എന്നിവിടങ്ങളിൽ വിദ്യാഭ്യാസം. എ.ജി. ഓഫീസിൽ അക്കൌണ്ട് വിഭാഗത്തിൽ സേവനം അനുഷ്ഠിച്ചു. ചരിത്രം,നോവൽ,ജീവചരിത്രം എന്നീ വിഭാഗങ്ങളിൽ രചനകളുണ്ട്.
അവലംബം
വർഗ്ഗം:പത്തനംതിട്ട ജില്ലയിൽ ജനിച്ചവർ വർഗ്ഗം:1928-ൽ ജനിച്ചവർ വർഗ്ഗം:ജൂലൈ 29-ന് ജനിച്ചവർ വർഗ്ഗം:ചരിത്രകാരന്മാർ
ഇൻ്റർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യ
മലേഷ്യൻ തലസ്ഥാന നഗരമായ കോലാലമ്പൂരിൽ സ്ഥിതി ചെയ്യുന്ന വിശ്വപ്രസിദ്ധ ഇസ്‍ലാമിക സർവകലാശാലയാണ് ഇൻറർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യ. ഇസ്‍ലാമിക രാജ്യങ്ങളുടെ കൂട്ടായ്മയായ ഒ.ഐ.സിക്കു കീഴിൽ 1983ൽ സ്ഥാപിതമായ സർവകലാശാലയിൽ ഇന്ത്യയുൾപ്പെടെ 120ലധികം രാഷ്ട്രങ്ങളിൽ നിന്നുള്ള ബിരുദ- ബിരുദാനന്തര വിദ്യാർത്ഥികൾ പഠനം നടത്തുന്നു. ആഗോള തലത്തിലെ തന്നെ അത്യുന്നതമായ ഇസ്‍ലാമിക സർവകലാശാലയായാണ് ഐ.ഐ.യു.എം ഗണിക്കപ്പെടുന്നത്.
ചരിത്രം
മുസ്‍ലിം രാജ്യങ്ങളിലെ വിദ്യാഭ്യാസ ചലനങ്ങൾക്ക് നേതൃത്വം നൽകാനും മതവിഷയങ്ങളിലും ശാസ്ത്ര വിഷയങ്ങളിലും അവഗാഹമുള്ള പുതിയൊരു തലമുറയെ വാർത്തെടുക്കാനുമായി അന്താരാഷ്ട്ര നിലവാരമുള്ളൊരു ഇസ്‍ലാമിക സർവകലാശാല എന്നത് ഒ.ഐ.സിയുടെ ചിരകാലാഭിലാഷമായിരുന്നു. ഈയൊരു സ്വപ്നത്തിൻറെ സാക്ഷാത്കാരമായാണ് 1983ൽ ഐ.ഐ.യു.എം സ്ഥാപിതമാകുന്നത്. അന്താരാഷ്ട്ര വിദ്യാർത്ഥികളെ ആകർഷിക്കുന്നതിനായി അടിസ്ഥാന സൌകര്യങ്ങളിലും അക്കാദമിക നിലവാരത്തിലുമെല്ലാം അതീവ നിഷ്കർശതയാണ് തുടക്കം മുതലേ സ്ഥാപനം പുലർത്തിപ്പോരുന്നത്. തൽഫലമെന്നോണം നൂറ്റിയിരുപതിലധികം രാഷ്ട്രങ്ങളിൽ‌ നിന്നുള്ള പഠിതാക്കൾ ഇവിടെ പഠനം നടത്തുന്നു.
വിജ്ഞാനത്തിൻറെ ഇസ്‍ലാമികവത്കരണം എന്ന അടിസ്ഥാന ലക്ഷ്യത്തിലൂന്നിയാണ് സർവകലാശാലയുടെ സവിശേഷ പാഠ്യപദ്ധതി രൂപപ്പെടുത്തിയിരിക്കുന്നത്.
കാമ്പസ്
മലേഷ്യൻ നഗരങ്ങളായ കോലാലമ്പൂർ, ഗോംബാക്, കുവാന്താൻ എന്നിവിടങ്ങളിലായി മൂന്നു കാമ്പസുകളാണ് ഐ.ഐ.യു.എമ്മിനുള്ളത്. ഇസ്‍ലാമിക വിജ്ഞാനീയങ്ങൾക്കു പുറമെ വൈദ്യശാസ്ത്രം, നിയമം, എഞ്ചിനീയറിങ്, മാനേജ്മെൻറ്, ഇസ്‍ലാമിക് ബാങ്കിങ് തുടങ്ങി ഇരുപതിലധികം വിഭാഗങ്ങൾ മൂന്നു കാമ്പസുകളിലുമായി പ്രവർത്തിക്കുന്നു.
താജ് ക്ലബ്‌ ഹൗസ് ചെന്നൈ
സ്ഥാനം
താജ് ക്ലബ്‌ ഹൗസ് ഹോട്ടൽ സ്ഥിതിചെയ്യുന്നത് ചെന്നൈയിലെ ക്ലബ്‌ഹൗസ് റോഡിലാണ്. ഇതു ചെന്നൈ സെൻട്രൽ റെയിൽവേ സ്റ്റേഷനിൽനിന്ന് 10 മിനിറ്റ് യാത്ര ദൂരത്തിലാണ്, ചെന്നൈ അന്താരാഷ്ട്ര എയർപോർട്ടിൽനിന്നും 45 മിനിറ്റ് യാത്രയും. ഫോർട്ട്‌ സെന്റ് ജോർജിലേക്കും മറീന ബീച്ചിലേക്കും ഹോട്ടലിൽനിന്നും ചെറിയ ദൂരമേ ഒള്ളൂ. ചെന്നൈ സെൻട്രൽ റെയിൽവേ സ്റ്റേഷനിൽനിന്നും താജ് ക്ലബ്‌ ഹൗസ് ഹോട്ടലിലേക്കുള്ള ദൂരം : ഏകദേശം 4 കിലോമീറ്റർ ചെന്നൈ അന്താരാഷ്‌ട്ര വിമാനത്താവളത്തിൽനിന്നും താജ് ക്ലബ്‌ ഹൗസ് ഹോട്ടലിലേക്കുള്ള ദൂരം: ഏകദേശം 19 കിലോമീറ്റർ
സൗകര്യങ്ങൾ
താജ് ക്ലബ്‌ ഹൗസ് ഹോട്ടലിൽ ലഭ്യമായ സൗകര്യങ്ങളിൽ ചിലത് താഴെ കൊടുക്കുന്നു:
അവലംബം
വർഗ്ഗം:ചെന്നൈ
കയോട്ടി
മധ്യ-ഉത്തരഅമേരിക്കയിൽ കാണപ്പെടുന്ന ശ്വാനവർഗ്ഗത്തിൽ പെട്ട ഒരു ജീവിയാണ് കയോട്ടി. .
പേര്
സൂത്രക്കാരൻ എന്നർത്ഥം വരുന്ന ആസ്റ്റക് വാക്കിൽ നിന്നാണ് കയോട്ടി എന്ന പേരുത്ഭവിച്ചത്. കുരക്കും പട്ടി എന്നർത്ഥമുള്ള സ്പാനിഷ് വാക്കായ കാനിസ് ലാറ്റ്രൻസ് ആണ് ഇവയുടെ ശാസ്ത്രീയ നാമം.
രൂപം
ഇവയുടെ മുകൾഭാങ്ങളിലെ രോമങ്ങൾ ചാര നിറമുള്ള മഞ്ഞയൊ, ബ്രൗണോ നിറത്തിലായിരിക്കും. കഴുത്ത്, ഉദരഭാഗങ്ങൾ എന്നിവക്ക് വെളുത്ത നിറത്തിലും ആയിരിക്കും.
അവലംബം
വർഗ്ഗം:ചെന്നായ്ക്കൾ വർഗ്ഗം:കാനഡയിലെ സസ്തനികൾ വർഗ്ഗം:വടക്കേ അമേരിക്കയിലെ സസ്തനികൾ വർഗ്ഗം:അമേരിക്കയിലെ സസ്തനികൾ വർഗ്ഗം:മദ്ധ്യ അമേരിക്കയിലെ സസ്തനികൾ വർഗ്ഗം:കോസ്റ്റ റീക്കയിലെ സസ്തനികൾ
സീമ ജി. നായർ
ജീവചരിത്രം
എം.ജി. ഗോപിനാഥൻ പിള്ളയുടെയും ചേർത്തല സുമതിയുടെയും (ഒരു മുൻ നാടക കലാകാരി) മകളായി കോട്ടയം ജില്ലയിലെ മുണ്ടക്കയത്ത് ജനിച്ചു. തൃപ്പൂണിത്തുറ ആർ.എൽ.വി. കോളേജ് ഓഫ് മ്യൂസിക് ആൻഡ് ഫൈൻ ആർട്ട്സിൽ സംഗീതം പഠിച്ചു. സീമക്കും അമ്മ ചേർത്തല സുമതിക്കും കേരള സംസ്ഥാന അമച്വർ ഡ്രാമ അവാർഡ് ലഭിച്ചിട്ടുണ്ട്. സീമ ജി നായരുടെ സഹോദരി രേണുക ഗിരിജൻ പിന്നണിഗായികുയും സഹോദരൻ എ.ജി. അനിൽ മലയാള ചലച്ചിത്ര സംഗീത സംവിധായകനുമാണ്. രേണുക ഗിരിജന്റെ മകൾ സ്മിത പ്രശസ്ത സംഗീത സംവിധായകനായ ദീപക് ദേവിനെയാണ് വിവാഹം ചെയ്തിരിക്കുന്നത്.
അവർ വിവാഹമോചിതയാണ്. അതിൽ അവൾക്ക് ഒരു മകൻ ഉണ്ട്, ആരോമൽ. ഇപ്പോൾ കൊച്ചിയിൽ തൃപ്പൂണിത്തുറയിലാണ് താമസിക്കുന്നത്.
കരിയർ
സീമ തന്റെ പതിനേഴാമത്തെ വയസ്സിൽ കൊച്ചി സംഗമിത്രയുടെ കന്യാകുമാരിയിൽ ഒരു കടങ്കഥയിൽ അഭിനയിച്ചു. 1000 ത്തിലധികം നാടകങ്ങളിൽ അഭിനയിച്ചു. പിന്നീട് സീമ സീരിയിൽ സിനിമ രംഗത്തെക്ക് മാറി. കൂടുതലും സീമ സാധാരണ കുടുംബ കഥാപാത്രങ്ങളെ അവതരിപ്പിച്ചു. അവരുടെ ആദ്യത്തെ സീരിയലായ ചേറപ്പായി കഥകളാണ്, അതിൽ കൊച്ചെറോത എന്ന കഥാപാത്രം അവതരിപ്പിച്ചു. കേരള ഡിവിഷനു വേണ്ടി മെയ്ക്-എ-വിഷ് ഫൗണ്ടേഷന്റെ കേരളത്തിലെ ഒരു ചാരിറ്റബിൾ ഓർഗനൈസേഷനിൽ അംഗമാണ്. കൈരളി ടി.വി.യുടെ നക്ഷത്രദീപങ്ങൾ എന്ന റിയാലിറ്റി ഷോയിൽ പങ്കെടുത്തിട്ടുണ്ട്. സൂര്യ ടി.വി.യിൽ രസികരാജാ നമ്പർ 1 എന്ന ജനപ്രിയ റിയാലിറ്റി ഷോ വിധികർത്താവായിരുന്നു. വാലന്റൈൻസ് കോർണർ, വാൽക്കണ്ണാടി, നമ്മൾ തമ്മിൽ, ശ്രീകണ്ഠൻ നായർ ഷോ എന്നി ജനപ്രിയ ടോക് ഷോകളിൽ പങ്കെടുത്തിട്ടുണ്ട്.
ടെലിവിഷൻ സീരിയലുകൾ
1990-2000 2000-2010 2010–പ്രേസേന്റ്റ്
References
<references group="" responsive="">
External links
വർഗ്ഗം:1965-ൽ ജനിച്ചവർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:Pages with unreviewed translations
ബുക്കിറ്റിങ്കി
ബുക്കിറ്റിങ്കി,(Kota Bukittinggi, Bukiktinggi, Jawi: ), ഇന്തോനേഷ്യയിലെ പടിഞ്ഞാറൻ സുമാത്രയിലെ മൂന്നാമത്തെ വലിയ നഗരമാണ് 25.24 ചതുരശ്ര കിലോമീറ്റർ വിസ്തൃതിയുള്ള ഈ നഗരത്തിലെ ജനസംഖ്യ 124,000-ത്തിലധികമാണ്. പടിഞ്ഞാറൻ സുമാത്രൻ തലസ്ഥാന നഗരമായ പഡാംഗിൽ നിന്ന് ഏകദേശം 90 കിലോമീറ്റർ അകലെയുള്ള മിനാങ്‌കബ മലമ്പ്രദേശത്താണ് ഇത് സ്ഥിതിചെയ്യുന്നത്. ഈ മുഴുവൻ പ്രദേശവം ആഗം റീജൻസിയോട് നേരിട്ട് ചേർന്ന് -0.30556°N, 100.36917°W അക്ഷാംശ രേഖാംശങ്ങളിൽ സിംഗ്ഗലാംഗ് പർവ്വതം (നിഷ്‌ക്രിയം), മറാപ്പി പർവ്വതം (ഇപ്പോഴും സജീവമാണ്)  എന്നീ അഗ്നിപർവ്വതത്തിനടുത്തായി സ്ഥിതിചെയ്യുന്നു. സമുദ്രനിരപ്പിൽ നിന്ന് 930 മീറ്റർ ഉയരത്തിൽ 16.1° മുതൽ 24.9°C വരെ താപനിലയോടെ സ്ഥിതിചെയ്യുന്ന ഈ നഗരത്തിൽ തണുത്ത കാലാവസ്ഥയാണുള്ളത്.
പടിഞ്ഞാറൻ സുമാത്രയിലെ ഒരു പ്രമുഖ ടൂറിസ്റ്റ് നഗരമായും ബുക്കിറ്റിങ്കി അറിയപ്പെടുന്നു. മലേഷ്യയിലെ നെഗേരി സെമ്പിലാനിലെ സെറമ്പനുമായി ഇത് ഇരട്ടനാഗരമാണ്. നഗരത്തിന്റെ ഹൃദയഭാഗത്തായി സ്ഥിതിചെയ്യുന്ന ഒരു ക്ലോക്ക് ടവറായ ജാം ഗഡാംഗ് നഗരത്തിന്റെ പ്രതീകവും വിനോദസഞ്ചാരികളുടെ പ്രധാന ആകർഷണ കേന്ദ്രവുമാണ്.
ഇന്തോനേഷ്യൻ സ്വാതന്ത്ര്യത്തിന്റെ സഹപ്രഖ്യാപകനായിരുന്ന മുഹമ്മദ് ഹത്തയുടേയും അന്നത്തെ ഇന്തോനേഷ്യൻ (ആക്ടിംഗ്) പ്രസിഡന്റായിരുന്ന അസാത്തിന്റെ ജന്മസ്ഥലമാണ് ഈ നഗരം. നഗരത്തിന്റെ തെക്കുപടിഞ്ഞാറുള്ള കോട്ടോ ഗഡാംഗ് ഗ്രാമം സുതാൻ സ്ജാജ്രിർ, അഗസ് സലിം, ബഹ്ദർ ജോഹാൻ, രോഹാന കുഡുസ്, എമിൽ സലിം, ഡോ. സ്യാഹ്രിർ തുടങ്ങിയവരേപ്പോലെ ഇന്തോനേഷ്യയ്ക്ക വലിയ സംഭാവനകൾ നൽകിയ രാഷ്ട്രതന്ത്രജ്ഞർ, മന്ത്രിമാർ, ഭിഷഗ്വരന്മാർ, സാമ്പത്തിക വിദഗ്ദ്ധർ, കലാകാരന്മാർ, പണ്ഡിതന്മാർ എന്നിവരെ സൃഷ്ടിച്ചിരുന്നു.
ചരിത്രം
രണ്ടാം ലോക മഹായുദ്ധകാലത്തെ ജപ്പാൻകാരുടെ ഇന്തോനേഷ്യ അധിനിവേശകാലത്ത്, സുമാത്ര അധിനിവേശപ്പെടുത്തിയ ജാപ്പനീസ് 25-ആം സൈന്യത്തിന്റെ ആസ്ഥാനമായിരുന്നു ഈ നഗരം. സിംഗപ്പൂരിൽ നിന്ന് 1943 ഏപ്രിലിൽ ഈ നഗരത്തിലേക്ക് മാറ്റിയ സേനാ ആസ്ഥാനം 1945 ഓഗസ്റ്റിൽ ജാപ്പനീസ് സേന കീഴടങ്ങുന്നതുവരെ തുടർന്നിരുന്നു.
അവലംബം
വർഗ്ഗം:ഇന്തോനേഷ്യൻ നഗരങ്ങൾ
മുള്ളൻ (മത്സ്യം)
പെർസിഫോംസ് എന്ന ക്രമത്തിലുള്ള മത്സ്യങ്ങളുടെ ഒരു ചെറിയ കുടുംബമാണ് ലിയോഗ്നാതിഡേ. മലയാളത്തിൽ മുള്ളൻ എന്നും ഇംഗ്ലീഷിൽ പോണിഫിഷുകൾ, സ്ലിപ്മൗത്ത്സ് അല്ലെങ്കിൽ സ്ലിമിസ് / സ്ലിമീസ് എന്നും ഇവ വിളിക്കപ്പെടുന്നു. ഇന്ത്യൻ മഹാസമുദ്രത്തിലും പടിഞ്ഞാറൻ പസഫിക് സമുദ്രത്തിലും ലവണജലത്തിലും അവർ വസിക്കുന്നു. ബാഗൂങ്ങ് എന്ന ഫിലിപ്പീൻ വിഭവം തയ്യാറാക്കാൻ ഇവ ഉപയോഗിക്കാറുണ്ട്.
സ്വഭാവഗുണങ്ങൾ
പോണിഫിഷുകൾ ഇളം വെള്ളി നിറത്തിൽ ചെറുതും പാർശ്വങ്ങൾ ഒതുങ്ങിയ ആകൃതിയിലുള്ളതുമാണ്. വളരെ വികസിപ്പിക്കാനാവുന്ന വായകൾ, ഡോർസൽ, അനൽ ഫിനുകളിൽ മുള്ളുകളെ പൂട്ടുന്നതിനുള്ള ഒരു സംവിധാനത്തിന്റെ സാന്നിധ്യം എന്നിവയാൽ അവയെ വേർതിരിച്ചിരിക്കുന്നു. ഇവയുടെ തൊണ്ടയിൽ വളരെ സംയോജിത പ്രകാശാവയവമുണ്ട്, അത് മൃഗത്തിന്റെ അടിവശം വഴി പ്രകാശം പ്രക്ഷേപണം ചെയ്യുന്ന സഹജീവി ബയോലൂമിനസെന്റ് ബാക്ടീരിയകളെ ഉൾക്കൊള്ളുന്നു. സാധാരണഗതിയിൽ, ഹാർബർഡ് ബാക്‌ടീരിയം ഫോട്ടോ ബാക്ടീരിയം ലിയോഗ്നാത്തി മാത്രമാണ്, എന്നാൽ പോണിഫിഷ് ഇനങ്ങളായ ഫോട്ടോപെക്‌ടോറലിസ് പനായെൻസിസ്, ഫോട്ടോപെക്‌ടോറലിസ് ബിൻഡസ് എന്നിവയിൽ ഫോട്ടോബാക്‌ടീരിയം മണ്ഡപമെൻസിസും ഉണ്ട്. പോണിഫിഷിലെ ലുമിനെസെൻസിനായി ഏറ്റവും വ്യാപകമായി പഠിച്ചിട്ടുള്ള രണ്ട് ഉപയോഗങ്ങൾ വെൻട്രൽ കൗണ്ടർഇല്യൂമിനേഷൻ വഴിയുള്ള മറവിയും സ്പീഷിസ്-നിർദ്ദിഷ്ട ലൈംഗിക ദ്വിരൂപവുമാണ്.
പോണിഫിഷ് തികച്ചും സാധാരണവും രൂപശാസ്ത്രപരമായി സാമ്യമുള്ളതുമാണെന്ന് തോന്നുമെങ്കിലും, അവയുടെ പ്രകാശാവയവങ്ങൾ ജീവിവർഗങ്ങളിലും പലപ്പോഴും ലിംഗങ്ങൾക്കിടയിലും വളരെ വ്യത്യാസപ്പെട്ടിരിക്കുന്നു.
ലിയോ ബൈക്ലാന്റ്
ലിയോ ബൈക്ലാന്റ് (November 14, 1863 – February 23, 1944) ബെൽജിയൻ അമേരിക്കൻ രസതന്ത്രജ്ഞനാണ്. 1893ൽ ഫോട്ടോഗ്രഫിക് പേപ്പർ, 1907ൽ ബെക്കലൈറ്റ് എന്നീ കണ്ടുപിടിത്തങ്ങൾക്കാണ് അദ്ദേഹം പ്രശസ്തനായത്. അദ്ദേഹത്തെ പ്ലാസ്റ്റിക്ക് വ്യവസായത്തിന്റെ പിതാവ് എന്നു വിളിച്ചുവരുന്നു. ആധുനിക പ്ലാസ്റ്റിക് വ്യവസായത്തിനു നാന്ദികുറിച്ച വിലകുറഞ്ഞതും കത്താത്തതും ആയ പ്ലാസ്റ്റിക്ക് ആയിരുന്നു ബക്കലൈറ്റ്.
മുള്ളൻ (മത്സ്യം)
ടാക്സോണമി
ഫിഷസ് ഓഫ് ദി വേൾഡിന്റെ അഞ്ചാം പതിപ്പിൽ പെർകോയ്ഡിഡേ എന്ന ഉപവിഭാഗത്തിൽ ലിയോഗ്നാതിഡേയെ തരംതിരിച്ചിരിക്കുന്നു, എന്നാൽ പെർകോയ്ഡിയ എന്ന സൂപ്പർ ഫാമിലിക്ക് പുറത്തുള്ള പേരിടാത്ത ഒരു ക്ലേഡിലാണ് അവ സ്ഥാപിച്ചിരിക്കുന്നത്. ഈ ക്ലേഡിൽ അകാന്തുറോയ്ഡി, മോണോഡാക്റ്റിലിഡേ, പ്രിയകാന്തിഡേ എന്നിവയുമായി എന്തെങ്കിലും ബന്ധമുണ്ടെന്ന് തോന്നുന്ന 7 കുടുംബങ്ങൾ അടങ്ങിയിരിക്കുന്നു. ചൈറ്റോഡോണ്ടിഡേ കുടുംബത്തോടൊപ്പം ചൈറ്റോഡോണ്ടിഫോംസ് എന്ന ക്രമത്തിൽ മറ്റ് അധികാരികൾ കുടുംബത്തെ വേഗത്തിലാക്കി.
ലിയോ ബൈക്ലാന്റ്
References
വർഗ്ഗം:1863-ൽ ജനിച്ചവർ വർഗ്ഗം:1944-ൽ മരിച്ചവർ വർഗ്ഗം:അമേരിക്കൻ രസതന്ത്രജ്ഞർ
മുള്ളൻ (മത്സ്യം)
ജനുസ്സുകൾ
ലിയോഗ്നാതിഡേയിൽ താഴെപ്പറയുന്ന ജനുസ്സുകളെ തരംതിരിച്ചിരിക്കുന്നു:
റഫറൻസുകൾ
വർഗ്ഗം:കടൽ മത്സ്യങ്ങൾ വർഗ്ഗം:മത്സ്യങ്ങൾ വർഗ്ഗം:ഭക്ഷ്യയോഗ്യമായ മത്സ്യങ്ങൾ
തൃച്ചക്രപുരം ക്ഷേത്രം
തൃശ്ശൂർ ജില്ലയിൽ പുത്തൻചിറ ഗ്രാമപഞ്ചായത്തിൽ സ്ഥിതിചെയ്യുന്ന അതിപുരാതനമായ ഒരു ക്ഷേത്രമാണ് തൃച്ചക്രപുരം ക്ഷേത്രം. മഹാവിഷ്ണുവിന്റെ തിരുവായുധമായ സുദർശനചക്രമാണ് ഇവിടെ പ്രതിഷ്ഠ. 'തൃച്ചക്രപുരം' എന്ന പേര് വരാൻ തന്നെ കാരണം ഈ ചക്രസാന്നിദ്ധ്യമാണ്.
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ സുദർശനക്ഷേത്രങ്ങൾ
ഫെഡറേഷൻ ഓഫ് യൂനിവേഴ്സിറ്റീസ് ഓഫ് ഇസ്ലാമിക് വേൾഡ്
വിവിധ ലോകരാഷ്ട്രങ്ങളിലായി പ്രവർത്തിക്കുന്ന ഇസ്‍ലാമിക സർവകലാശാലകളുടെ അന്താരാഷ്ട്ര കൂട്ടായ്മയാണ് ഫെഡറേഷൻ ഓഫ് യൂനിവേഴ്സിറ്റീസ് ഓഫ് ഇസ്‍ലാമിക് വേൾഡ്. മൊറോക്കോയുടെ തലസ്ഥാന നഗരമായ റബാത്ത് ആസ്ഥാനമായി പ്രവർത്തിക്കുന്നു. ഇസ്‍ലാമിക രാജ്യങ്ങളുടെ അന്തർദേശീയ കൂട്ടായ്മയായ ഒ.ഐ.സി.യുടെ മേൽനോട്ടത്തിലാണ് സംഘടന പ്രവർത്തിക്കുന്നത്.
അംഗ സർവകലാശാലകളിലെ അക്കാദമിക ഗുണനിലവാരം ഉറപ്പുവരുത്തുക, അധ്യാപക-വിദ്യാർത്ഥി കൈമാറ്റം പ്രോത്സാഹിപ്പിക്കുക, ഗവേഷണ പഠനങ്ങൾക്ക് പിന്തുണ നൽകുക എന്നീ ലക്ഷ്യങ്ങൾക്ക് സംഘടന ഊന്നൽ നൽകുന്നു. ഇസ്‍ലാമിക വിദ്യാഭ്യാസവുമായി ബന്ധപ്പെട്ട് വിവിധ സെമിനാറുകളും സമ്മേളനങ്ങളും സംഘടിപ്പിക്കാറുണ്ട്.
ഇന്ത്യയിൽ നിന്ന് ജാമിയ മില്ലിയ ഇസ്ലാമിയ, അലിഗഢ് മുസ്ലിം സർവകലാശാല, ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി ജാമിഅ നദവിയ്യ,എടവണ്ണസർവകലാശാലകൾക്കാണ് ഫെഡറേഷനിൽ അംഗത്വമുള്ളത്.
കണ്ണി
വർഗ്ഗം:അന്താരാഷ്ട്ര സംഘടനകൾ വർഗ്ഗം:ഇസ്‍ലാമിക സംഘടനകൾ
വിജാഗിരി സന്ധി
വിജാഗിരി പോലെ ഒരു ഭാഗത്തേക്ക് മാത്രം ചലിപ്പിക്കാൻ കഴിയുന്നു. ഉദാഹരണം: കൈമുട്ട്, കാൽമുട്ട്.
ദീനദയാൽ ഉപാദ്ധ്യായ ഗ്രാമീണ കൗശല്യ യോജന
ഭാരത സർക്കാർ കേന്ദ്ര ഗ്രാമവികസന മന്ത്രാലയം വഴി നടപ്പിലാക്കുന്ന ഒരു യുവജന തൊഴിൽദാന പദ്ധതിയാണ് ദീനദയാൽ ഉപാദ്ധ്യായ ഗ്രാമീണ കൗശല്യ യോജന (Deen Dayal Upadhyaya Grameen Kaushalya Yojana, DDU-GKY). ദീനദയാൽ ഉപാദ്ധ്യായയുടെ 98ാമത് ജന്മ വാർഷികമായ 2014 സപ്തംബർ 25 ന് കേന്ദ്രമന്ത്രിമാരായ നിതിൻ ഗഡ്കരിയും വെങ്കയ്യ നായിഡുവും ആണ് പദ്ധതി ഉദ്ഘാടനം ചെയ്തത്. ദേശീയ ഗ്രാമീണ ഉപജീവന മിഷന്റെ ഭാഗമായ ഈ പദ്ധതി, നിർദ്ധനരായ യുവജനങ്ങൾക്ക് തൊഴിൽ വൈദഗ്ദ്യ പരിശീനവും തൊഴിലും നൽകി ഒരു ഉപജീവന മാർഗ്ഗം പ്രദാനം ചെയ്യുകവഴി, ദാരിദ്ര്യ നിർമാർജ്ജനമാണ് ലക്ഷ്യമിടുന്നത്. 15 നും 35 നും ഇടയിൽ പ്രായമുള്ളവരാണ് പദ്ധതിയുടെ ഗുണഭോക്താക്കൾ. സ്ത്രീകൾ, ഭിന്നശേഷിയുള്ളവർ, പ്രാക്തന ഗോത്ര വിഭാഗക്കാർ എന്നിവർക്ക് 45 വയസ്സുവരെയാണ് പ്രായപരിധി.
സാമൂഹിക സാമ്പത്തിക ഉൾപ്പെടുത്തൽ
ഈ പദ്ധതിയുടെ മറ്റൊരു പ്രത്യേകതയാണ് സാമൂഹിക സാമ്പത്തിക ഉൾപ്പെടുത്തൽ. എസ്.സി. -26%, എസ്.റ്റി.-4%, ന്യൂനപക്ഷം-60%, പൊതുവിഭാഗം - 10% എന്ന അനുപാതത്തിലാണ് ഗുണഭോക്താക്കളെ തിരഞ്ഞെടുക്കുന്നത്.
അവലമ്പങ്ങൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ വർഗ്ഗം:ഭാരതസർക്കാരിന്റെ ഗ്രാമവികസനപദ്ധതികൾ
സ്ക്രാബിൾ
രണ്ടു കളിക്കാർ ഓരോ അക്ഷരങ്ങളുള്ള ടൈലുകൾ കൊണ്ട് വാക്കുകൾ ഉണ്ടാക്കി കളിക്കുന്ന ഒരു അക്ഷരക്കളിയാണ് സ്ക്രാബിൾ. 15×15 കളങ്ങളുള്ള ഒരു ബോഡിലാണ് കളി നടക്കുനത്. നെടുകെയും കുറുകെയും ക്രോസ് വേഡ് രീതിയിലാണ് വാക്കുകൾ അടുക്കേണ്ടത്. നിഘണ്ടുവിലുള്ള വാക്കുകളാവണം ഉപയോഗിക്കേണ്ടത്. ഒഫീഷ്യൽ ക്ലബ് ആൻഡ് ടൂർണമെന്റ് വേഡ് ലിസ്റ്റ്, ഒഫീഷ്യൽ സ്ക്രാബിൾ പ്ലേയേഴ്സ് ഡിക്ഷനറി എന്നിവ അനുവദനീയമായ വാക്കുകൾ ഉൾക്കൊള്ളിച്ചിട്ടുള്ള സഞ്ചികക‌ളാണ്.
കളിയുടെ വിശദാംശങ്ങൾ
രണ്ടോ നാലോ കളിക്കാർ ചതുരാകൃതിയിലുള്ളതും15×15 കള്ളികളുള്ളതുമായ ഒരു ബോർഡ് ഉപയോഗിച്ചാണ് കളിക്കുന്നത്. ഓരോ കള്ളിയിലും ഓരോ അക്ഷര‌ങ്ങൾ വയ്ക്കാൻ സാധിക്കും. മത്സരങ്ങളിൽ സാധാരണയായി ഇത് രണ്ടു കളിക്കാർ തമ്മിലാണ് നടക്കുന്നത്.
ബോഡിൽ മൂല്യം കൂടുതലുള്ള കള്ളികളുണ്ട്. ഒരു വാക്ക് ചുവന്ന കള്ളിയിൽ സ്പർശിച്ചാൽ വാക്കിലെ എല്ലാ അക്ഷരങ്ങളുടെയും തുകയെ മൂന്നു തവണ ഗുണിച്ചാൽ കിട്ടുന്ന പോയിന്റ് ലഭിക്കും. ഇത്തരം എട്ട് കള്ളികളുണ്ട്. 17 പിങ്ക് കള്ളികളിൽ സ്പർശിച്ചാൽ വാക്കിന്റെ പോയിന്റിന്റെ ഇരട്ടി പോയിന്റ് നേടാം. 12 കടും നീലക്കള്ളികളിൽ വയ്ക്കുന്ന അക്ഷരത്തിന്റെ മൂന്നിരട്ടി പോയിന്റുകൾ ലഭിക്കും. 24 ഇളം നീല കള്ളികളിൽ വയ്ക്കുന്ന അക്ഷരത്തിന്റെ ഇരട്ടി പോയിന്റ് ലഭിക്കും. 2008-ൽ ഹാസ്ബ്രോ ഓറഞ്ച്, ചുവപ്പ്, നീല, പച്ച എന്നിങ്ങനെയാക്കി മാറ്റുകയുണ്ടായി. പഴയ ബോഡുകൾ തന്നെയാണിപ്പോഴും മത്സരങ്ങളിൽ കൂടുതലും ഉപയോഗിക്കുന്നത്.
ഇംഗ്ലീഷ് ഭാഷാ സെറ്റിൽ 100 ടൈലുകളുണ്ട്. ഇതിൽ 98 എണ്ണത്തിലും ഓരോ അക്ഷരങ്ങൾ എഴുതിയിട്ടുണ്ട്. ഇവയ്ക്ക് 1 മുതൽ 10 വരെ പോയിന്റുകളുമുണ്ട്. പോയിന്റ് നൽകപ്പെട്ടിരിക്കുന്നത് അക്ഷരം ഇംഗ്ലീഷ് ഭാഷയിൽ ഉപയോഗിക്കാനുള്ള സാദ്ധ്യത കണക്കിലെടുത്താണ്.
കമ്പ്യൂട്ടറിലും നെറ്റിലും
കമ്പ്യൂട്ടറുകളിൽ സോഫ്റ്റ് വെയർ ഇൻസ്റ്റാൾ ചെയ്തും, സോഫ്റ്റ്‌വെയർ ഇൻസ്റ്റലേഷൻ ചെയ്യാതെ തന്നെ ഇന്റർനെറ്റ് വഴിയും സ്ക്രാബിൾ കളിക്കാവുന്നതാണ്. ഈ രീതികളിൽ സ്ക്രാബിൾ കളിക്കുന്നത് ഏറെ പ്രചാരം സിദ്ധിച്ചിട്ടുണ്ട്. അത്താരി (Atari) നിർമ്മിച്ച സ്ക്രാബിളിന്റെ കമ്പ്യൂട്ടർ പതിപ്പാണ് അമേരിക്കയിലും കാനഡയിലും നിലവിലുള്ളത്. മറ്റു രാജ്യങ്ങളിൽ ubisoft എന്ന കമ്പനിയുടെ സ്ക്രാബിളാണ് കളിക്കപ്പെടുന്നത്. Quackle എന്ന പേരിൽ ഓപ്പൺ സോഴ്സ് ഗെയിമും നിലവിലുണ്ട്. ഇവയ്ക്ക് പുറമെ മൊബൈൽ ഫോണുകൾ അടക്കമുള്ള ഉപകരണങ്ങളിലും സ്ക്രാബിൾ കളിക്ക് പ്രചാരം സിദ്ധിച്ചിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:കളികൾ വർഗ്ഗം:അമേരിക്കൻ കണ്ടുപിടിത്തങ്ങൾ
സ്ലൊവിൻസ്കി ദേശീയോദ്യാനം
സ്ലൊവിൻസ്കി ദേശീയോദ്യാനം (Polish: Słowiński Park Narodowy) വടക്കൻ പോളണ്ടിലെ പോമറെനിയൻ വോയിവോഡെഷിപ്പിൽ സ്ഥിതിചെയ്യുന്ന ഒരു ദേശീയോദ്യാനമാണ്. ബാൾട്ടിക് തീരത്ത് ലബയ്ക്കും റോവിക്കും ഇടയിലായി ഇതു സ്ഥിതിചെയ്യുന്നു. ദേശീയോദ്യാനത്തിൻറെ വടക്കൻ അതിർത്തി 32.5 കിലോമീറ്റർ (20.2 മൈൽ) വിസ്തൃതിയുള്ള തീരപ്രദേശമാണ്.
ചരിത്രം
ഈ പ്രദേശം സംരക്ഷിക്കുന്നതിനുള്ള ആദ്യ ആശയം അവതരിപ്പിക്കപ്പെട്ടത് 1946 ൽ ലബയിലെ ഒരു കോൺഫറൻസിൽവച്ച്, പോസ്നാൻ, ഗ്ഡാൻസ്ക് എന്നീ നഗരങ്ങളിലെ ശാസ്ത്രജ്ഞന്മാരായിരുന്നു. എന്നാൽ ദേശീയോദ്യാനം യാഥാർത്ഥ്യമായത് 21 വർഷങ്ങൾക്കുശേഷം 1967 ലായിരുന്നു. 180.69 ച.കി.മീ (69.76 ച. മൈ.) വിസ്തീർണ്ണത്തിൽ ഇക്കാലത്ത് ദേശീയോദ്യാനം രൂപീകരിക്കപ്പെട്ടു. ഇന്ന് വിപുലീകരിക്കപ്പെട്ടതോടെ ഇതിൻറെ വിസ്തീർണ്ണം 186.18 കിമീ2 (71.88 ച.മൈൽ) ആയി വർദ്ധിച്ചു. ഇതിൽ 102.13 കിമീ2 (39.43 ച.മൈൽ) വെള്ളവും 45.99 കിമീ2 (17.76 ച.മൈൽ) വനങ്ങളും ഉൾക്കൊള്ളുന്നതാണ്.കർശനമായി സംരക്ഷിക്കപ്പെടുന്ന മേഖലയുടെ വിസ്തൃതി 56.19 കിമീ2 (21.70 ച.മൈൽ) ആണ്. 1977 ൽ യുനെസ്കോ ഈ ദേശീയോദ്യാനം, “മാൻ ആൻറ് ദ ബോയസ്ഫിയർ പ്രോഗ്രാമിൽ” (MaB)  ഉൾപ്പെടുത്തി ഇതൊരു ജൈവസംരക്ഷണ മണ്ഡലമായി അംഗീകരിച്ചു.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
ശ്രീ കുമാരമംഗലം സുബ്രഹ്മണ്യസ്വാമി ക്ഷേത്രം
കേരളത്തിൽ കോട്ടയം ജില്ലയിലെ കുമരകം പഞ്ചായത്തിൽ സ്ഥിതിചെയ്യുന്ന ഒരു ക്ഷേത്രമാണ് ശ്രീ കുമാരമംഗലം സുബ്രഹ്മണ്യസ്വാമി ക്ഷേത്രം. ഈ ക്ഷേത്രത്തിലെ പ്രധാന പ്രതിഷ്ഠ ബാലസുബ്രമണ്യനാണ്. 1903-ൽ ആണ് ശ്രീ നാരായണഗുരു വേമ്പനാട്‌ കായലിന്റെ ദൃശ്യ വശ്യതയാർന്ന കുമരകത്തേയ്‌ക്ക്‌ ആലപ്പുഴയിൽ നിന്നും വള്ളത്തിൽ ഘോഷയാത്രയുടെ അകമ്പടിയോടെ എത്തുന്നതും ശ്രീ കുമാരമംഗലം ക്ഷേത്രത്തിൽ ബാലസുബ്രഹ്മണ്യ പ്രതിഷ്‌ഠ നടത്തുന്നതും. കേരളത്തിൽ മുരുകന് സ്വർണ്ണ രഥം ഉള്ള ഒരേ ഒരു ക്ഷേത്രം ആണിത്. മലയാള വർഷം 1080-ൽ ആണ് ക്ഷേത്രം  സ്ഥാപിതമായത്. എല്ലാ വർഷവും ചതയം ദിനത്തിൽ ഗുരുദേവന്റെ സ്മരണയ്ക്കായി ഈ ക്ഷേത്രം വള്ളംകളി നടത്തുന്നുണ്ട്.
നാല് എസ്എൻ‌ഡി‌പി ശാഖകളും ചേർന്നാണ് ക്ഷേത്രത്തിന്റെ പ്രവർത്തനങ്ങൾ നിയന്ത്രിക്കുന്നത്.
ടിയ ലീ
ടിയ ലീ (ചൈനീസ്: 李毓芬; പിൻയിൻ: ലി യൂഫെൻ) ഒരു തായ്‌വാൻ ഗായികയും, നടിയും മോഡലും ആണ്. ഡ്രീം ഗേൾസ് എന്ന പെൺകുട്ടി ഗ്രൂപ്പിലെ എമിലി സോംഗ്, പഫ് കുവോ എന്നിവരോടൊപ്പം അംഗവുമാണ്.
കരിയർ
2006-ലെ ന്യൂ സ്റ്റാർസ് ഇൻ ദി നൈറ്റ് എന്ന ടെലിവിഷൻ പരമ്പരയിൽ ഒരു ചെറിയ വേഷം ചെയ്തു കൊണ്ട് അരങ്ങേറ്റം നടത്തി. 2010-ൽ ടിയ ലീ രണ്ട് വനിതാ കലാകാരികളുമായി ചേർന്ന് ഡ്രീം ഗേൾസ് ഗ്രൂപ്പ് സംഗീത രംഗത്തേക്ക് പ്രവേശിച്ചു. 2011-ൽ ഡ്രീം ഗേൾസ് അവരുടെ ആദ്യ ഇപി "ഡ്രീം ഗേൾസ്" പുറത്തിറക്കി. 2012 ൽ ടിയ ലീ "മിസ് റോസ്" എന്ന പ്രണയ നാടകം അഭിനയിച്ചു. 2014 ൽ ആരോൺ യാനൊപ്പം ഫാൾ ഇൻ ലവ് വിത്ത് മി എന്ന ജനപ്രിയ നാടക പരമ്പരയിൽ അഭിനയിച്ചു.
പുറം കണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തായ്‌വാൻ ചലച്ചിത്ര നടിമാർ
ഗ്രേറ്റ് ബാരിയർ ദ്വീപ്
ഈ ദ്വിപിൽ സമൃദ്ധമായ വിവിധ ധാതുക്കളും കൗറി മരവും വ്യാവസായികാവശ്യങ്ങൾക്കുപയോഗിക്കുന്നു. 2013ൽ 939 പേർ മാത്രമാണിവിടെ വസിച്ചിരുന്നത്. അവർ കൂടുതലും വിനോദസഞ്ചാരവും ഫാമിങ്ങുമായി ബന്ധപ്പെട്ടാണു ജീവിക്കുന്നത്. ഈ ദ്വീപിന്റെ ഭൂരിഭാഗവും സംരക്ഷിതപ്രദേശമായി പ്രഖ്യാപിച്ചിട്ടുണ്ട്.
അവലംബം
വർഗ്ഗം:ന്യൂസിലാന്റിലെ ദ്വീപുകൾ
കരിന്തുമ്പ
ഒരു മീറ്ററോളം പൊക്കം വയ്ക്കുന്ന ചെറിയ ഒരു കുറ്റിച്ചെടിയാണ് പെരുന്തുമ്പ എന്നും അറിയപ്പെടുന്ന കരിന്തുമ്പ. . Malabar Catmint എന്നും അറിയപ്പെടുന്നുണ്ട്. പലവിധ ഔഷധഗുണങ്ങളുള്ള ഒരു സസ്യമാണിത്. മുറിവുണക്കാനുള്ള ശേഷിയും മറ്റുമുള്ള ഈ ഔഷധസസ്യം ഇന്ത്യയിലെങ്ങും കാണുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ
ക്വില്ലജ ബ്രസീലെൻസിസ്
ക്വില്ലജ ജനുസ്സിൽപ്പെട്ട ഈ സസ്യം ബ്രസീലിയൻ സ്വദേശിയാണ്. ക്വില്ലജേസീ കുടുംബത്തിലെ സപുഷ്പികളായ ഇവ നിത്യഹരിത വൃക്ഷമാണ്.
സരിൻ
നിറമോ മണമോ ഇല്ലാത്ത, അതിതീവ്രമായ ജൈവിക നശീകരണ ശേഷിയുള്ളതിനാൽ രാസായുധമായി ഉപയോഗിക്കുന്ന, ഒരു രാസവാതകമാണ് സരിൻ. ഇതിനെ ഐക്യരാഷ്ട്രസഭ കൂട്ട നശീകരണ ആയുധങ്ങളുടെ കൂട്ടത്തിൽ പെടുത്തിയിട്ടുണ്ട്. രണ്ടാം ലോകമഹായുദ്ധകാലത്ത് ജർമനിയും‍‍ സഖ്യസേനയും സരിൻ ഉപയോഗിച്ച് ആക്രമണങ്ങൾ നടത്തിയിട്ടുണ്ട്. ശീതയുദ്ധകാലത്ത് സോവിയറ്റ് യൂണിയനും അമേരിക്കയും ഭീമമായ തോതിൽ ഇവ നിർമിച്ചിരുന്നു.
അവലംബം
വർഗ്ഗം:രാസവസ്തുക്കൾ വർഗ്ഗം:അപകടകരമായ രാസവസ്തുക്കൾ
എൽ.പി.ആർ. വർമ്മ
ലക്ഷ്മീപുരം കൊട്ടാരം പൂരം തിരുനാൾ രവിവർമ്മ (എൽ.പി.ആർ വർമ്മ എന്നറിയപ്പെടുന്നു). മലയാളത്തിലെ ചലച്ചിത്ര ഗാനരചയിതാവും, കവിയും, സംഗീതസംവിധായകനും, ഗായകനും, നടനുമായിരുന്നു. കർണാടക സംഗീതം അഭ്യസിച്ച ഇദ്ദേഹം നിരവധി സംഗീത കച്ചേരികൾ അവതരിപ്പിച്ചിട്ടുണ്ട്. "ഒളളതുമതി" എന്ന സിനിമയിലെ ''അജ്ഞാത സഖി.. ആത്മസഖീ'' എന്ന വയലാർ രാമവർമ്മ രചിച്ച ഗാനം സംഗീതസംവിധാനം നിർവഹിച്ചതിന് എൽ.പി.ആറിനു ആദ്യമായി ദേശീയ അവാർഡ് ലഭിച്ചു.
സംഗീത ലോകം
thumb|300px| [[ചെന്നിത്തല ചെല്ലപ്പൻ പിള്ള, ഹരിപ്പാട് രാമകൃഷ്ണപിള്ള, അമ്പലപ്പുഴ രാമവർമ്മ, മങ്കൊമ്പ് ശിവശങ്കരപിള്ള, പള്ളിപ്പുറം ഗോപാലൻ നായർ, ഗുരു ചെങ്ങന്നൂർ രാമൻ പിള്ള, മാങ്കുളം വിഷ്ണു നമ്പൂതിരി, എൽ.പി.ആർ]]
20 വയസ്സു മുതൽ സംഗീത കച്ചേരികൾ അവതരിപ്പിക്കാൻ തുടങ്ങിയിരുന്നു. കേരളാ തീയറ്റേഴ്സ്‌, കെ.പിഏ.സി തുടങ്ങിയ നാടക സമിതികൾക്കു വേണ്ടി സംഗീതസംവിധാനം ചെയ്തു. 1960 ൽപുറത്തിറങ്ങിയ 'സ്ത്രീ ഹൃദയ'മാണ്‌ ആദ്യ ചിത്രം. തന്റെ 33-ആം വയസ്സിൽ ഇറങ്ങിയ ഈ സിനിമയ്ക്കുവേണ്ടിയാണ് ആദ്യമായി സംഗീതം ചിട്ടപ്പെടുത്തിയത്. ആകെ 15 ചിത്രങ്ങൾക്കാണ്‌ അദ്ദേഹം സംഗീതമേകിയത്‌. 'ഉപാസന', 'വീടിനു പൊൻമണിവിളക്കു നീ' എന്നീ ഗാനങ്ങൾ അദ്ദേഹത്തിൻറെ സൃഷ്ടികളാണ്‌.
അവാർഡുകൾ
ജീവിത പങ്കാളി: ‌മായാറാണി വർമ്മ മക്കൾ: പ്രേംകുമാർ, ശോഭാ നന്ദനവർമ്മ, ബീന, രാജ്കുമാർ
അന്ത്യം
അവസാനകാലത്ത് മോശം ആരോഗ്യത്തിനിടയിലും എൽ.പി.ആർ. കച്ചേരികൾ അവതരിപ്പിച്ചിരുന്നു. ഇക്കാലത്ത് അദ്ദേഹം ഏതാനും ആൽബങ്ങൾക്കും സംഗീതസംവിധാനം നിർവ്വഹിച്ചു. 2003 ജൂലൈ 6-ന് തന്റെ 76ആം വയസ്സിൽ അദ്ദേഹം അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ ചങ്ങനാശ്ശേരിയിലെ വീട്ടുവളപ്പിൽ സംസ്കരിച്ചു.
സംഗീത രത്നാകര അവാർഡ്
എൽ.പി.ആർ വർമ്മ ഫൌണ്ടേഷൻ അദ്ദേഹത്തിന്റെ ബഹുമാനാർത്ഥം തുടങ്ങീയ അവാർഡാണ് സംഗീത രത്നാകര അവാർഡ്. ആദ്യ "സംഗീത രത്നാകര പുരസ്കാരം" ലഭിച്ചത് ശ്രീ യേശുദാസിനായിരുന്നു.
അവലംബം
വർഗ്ഗം:1927-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:ഫെബ്രുവരി 18-ന് ജനിച്ചവർ വർഗ്ഗം:ജൂലൈ 6-ന് മരിച്ചവർ വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:മികച്ച സംഗീതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച സംഗീതസംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ആലിബാബ ഗ്രൂപ്പ്
ഇ-വ്യാപാരം, ചില്ലറവ്യാപാരം, ഇന്റെർനെറ്റ്, നിർമ്മിത ബുദ്ധി, സാങ്കേതികവിദ്യ എന്നീ മേഖലകളിൽ പ്രമുഖരായ ചൈനീസ് ബഹുരാഷ്ട്ര കമ്പനിയാണ് ആലിബാബ ഗ്രൂപ്പ് ഹോൾഡിങ്ങ് ലിമിറ്റഡ്. 1999-ൽ സ്ഥാപിതമായ ആലിബാബ ഗ്രൂപ്പ് ഉപഭോക്താവിൽ നിന്ന് ഉപഭോക്താവിലേക്കും, ബിസിനസിൽ നിന്ന് ഉപഭോക്താവിലേക്കും, ബിസിനസിൽ നിന്ന് ബിസിനസിലേക്കും വില്പന സേവനങ്ങൾ വെബ് പോർട്ടൽ വഴി നൽകുന്നു. ഇലക്ട്രോണിക് പണകൈമാറ്റം, സെർച്ച് എഞ്ചിൻ, ക്ലൗഡ് കമ്പ്യൂട്ടിങ്ങ് സേവനങ്ങൾ എന്നിവയും ആലിബാബയുടെ പ്രധാന സേവനങ്ങളാണ്. ലോകമെമ്പാടും വൈവിദ്ധ്യമാർന്ന മേഖലകളിൽ ആലിബാബ ഗ്രൂപ്പിന്റെ കമ്പനികൾ പ്രവർത്തിക്കുന്നു. ഫോർച്യൂൺ മാസിക ആലിബാബ ഗ്രൂപ്പിനെ ലോകത്തെ ഏറ്റവും ആദരിക്കപ്പെടുന്ന കമ്പനികളിൽ ഒന്നായി പ്രഖ്യാപിച്ചിട്ടുണ്ട്.
ആലിബാബ ഗ്രൂപ്പിന്റെ പ്രഥമ ഓഹരി വില്പന കഴിഞ്ഞ് - 25 ബില്യൺ ഡോളറിന്റെ - ഓഹരി വിപണിയിൽ ലിസ്റ്റ് ചെയ്യുന്ന ദിവസം 19 സെപ്റ്റംബർ 2014-ൽ ലോകത്തെ ഏറ്റവും വലിയ പ്രാഥമിക ഓഹരി വില്പനയായിരുന്നു അത്. ആദ്യ ദിനം ആലിബാബയുടെ ഓഹരിവിപണി മൂല്യം 231 ബില്യൺ യു എസ് ഡോളറായിരുന്നു. ജൂൺ 2018-ലെ കണക്കുക്കൾ പ്രകാരം ആലിബാബ ഗ്രൂപ്പിന്റെ വിപണി മൂല്യം 542 ബില്യൺ ഡോളറാണ്. ലോകത്തിലെ തന്നെ വലുതും മൂല്യമേറിയതുമായ പത്ത് കമ്പനികളിൽ ഒന്നാണ് ആലിബാബ.. ജനുവരി 2018-ൽ ടെൻസെന്റിന് ശേഷം 500 ബില്യൺ വിപണി മൂല്യം കടക്കുന്ന രണ്ടാമത്തെ കമ്പനിയായി ആലിബാബ. 2018ൽ ആലിബാബ ആഗോള ബ്രാൻഡ് മൂല്യത്തിൽ ഒമ്പതാം സ്ഥാനത്താണ്.
ഇരുന്നൂറിലധികം രാജ്യങ്ങളിൽ പ്രവർത്തിക്കുന്ന ആലിബാബ ഗ്രൂപ്പ് ലോകത്തിലെ ഏറ്റവും വലിയ ചില്ലറവില്പനക്കാർ, ഏറ്റവും വലിയ ഇന്റർനെറ്റ് കമ്പനികളിലൊന്ന്, ഏറ്റവും വലിയ നിർമിത ബുദ്ധി കമ്പനികളിൽ ഒന്ന്, ഏറ്റവും വലിയ വെൻച്വർ ക്യാപിറ്റൽ കമ്പനികളിലൊന്ന്, ഏറ്റവും വലിയ നിക്ഷേപ കമ്പനികളിലൊന്ന് എന്നിവയാണ്. അവരുടെ കീഴിലാണ് ലോകത്തിലെ ഏറ്റവും വലിയ ബിസിനസ് ടു ബിസിനസ് (Alibaba.com), ബിസിനസ് ടു കസ്റ്റമർ (Taobao, Tmall) വാണിജ്യകേന്ദ്രങ്ങൾ പ്രവർത്തിക്കുന്നത്. 2015 മുതൽ ആലിബാബയുടെ ഓൺലൈനിലൂടെയുള്ള ആകെ വില്പനയും ലാഭവും അമേരിക്കയിലെ എല്ലാ ചില്ലറവില്പന ശൃംഖലകളുടെതും കൂടി (ആമസോൺ, വാൾമാർട്ട്, ഈബേ) കൂട്ടിയതിനേക്കാൾ കൂടുതലാണ്. മാധ്യമ വ്യവസായത്തിലേക്ക് കടന്നുവന്ന ആലിബാബയുടെ വരുമാനം ഓരോ വർഷവും വർഷവും തിഗുണീഭവിച്ചുകൊണ്ടിരിക്കുന്നു. ചൈനയിലെ സിംഗിൾസ് ഡേ ആലിബാബ ലോകത്തിലെ തന്നെ ഏറ്റവും വലിയ വില്പനദിനമാക്കി മാറ്റി. അവർക്ക് സിംഗിൾസ് ഡേ നവംബർ 11 2017ൽ മാത്രം 25.4 ബില്യൺ ഡോളറിന്റെ വിൽപ്പനയാണ് നടന്നത്.
തുടക്കം
ലോകപ്രശസ്തമായ ആയിരത്തൊന്ന് രാവുകളിലെ ആലിബാബ എന്ന കഥാപാത്രത്തിൽ നിന്നാണ് കമ്പനിയുടെ ആലിബാബ എന്ന പേര് എടുത്തിട്ടുള്ളത്. സാൻഫ്രാൻസിസ്കോയിലുള്ള ഒരു കോഫി ഷോപ്പിൽ വെച്ചാണ് ആലിബാബ സ്ഥാപകനായ ജാക്ക് മാ ഈ പേരിൽ ആകൃഷ്ടനാകുന്നതും അതിന്റെ ലോകവ്യാപകമായ തിരിച്ചറിയപ്പെടൽ മൂലം തന്റെ കമ്പനിക്ക് ആ പേര് മതി എന്ന് തീരുമാനിക്കുന്നതും.
പ്രാഥമിക ഓഹരി വില്പന
5 സെപ്റ്റംബർ 2014ൽ ആലിബാബ ഗ്രൂപ്പ് അമേരിക്കൻ ഓഹരി വിപണികളിൽ ലിസ്റ്റ് ചെയ്യാനായി അപേക്ഷ സമർപ്പിച്ചു. ഒരു ഓഹരിക്ക് താൽക്കാലികമായി $60 - $66 പരിധിയാണ് അപേക്ഷയിൽ പറഞ്ഞിരുന്നത്.ഓഹരിയുടെ യഥാർഥ വില ആഗോള റോഡ്ഷോകൾ നടത്തി നിക്ഷേപകരുടെ ആലിബാബ ഓഹരികളോടുള്ള മനോഭാവം മനസ്സിലാക്കിയതിനു ശേഷം ആണ് ഉറപ്പിച്ചത്.
18 സെപ്റ്റംബർ 2014ൽ ഒരു ഓഹരിക്ക് 68 ഡോളർ നിലവാരത്തിലായിരുന്നു ആലിബാബ ഓഹരി വിപണിയിൽ പ്രവേശിച്ചത്. പ്രാഥമിക വില്പനയിൽ തന്നെ 21.8 ബില്യൺ യു എസ് ഡോളറാണ് ആലിബാബ നിക്ഷേപകരിൽ നിന്ന് സമാഹരിച്ചത്. യു എസ് ഓഹരി വിപണി ചരിത്രത്തിലെ ഏറ്റവും വലിയ പ്രാഥമിക ഓഹരി വില്പനയായിരുന്നു ഇത്. 19 സെപ്റ്റംബർ 2014ൽ രാവിലെ 11:55 ന് ഒരു ഓഹരിക്ക് $92.70 നിലവാരത്തിൽ ന്യൂയോർക്ക് സ്റ്റോക്ക് എക്സ്ചേഞ്ചിൽ ആലിബാബ ഓഹരികൾ വ്യാപാരം തുടങ്ങി. 22 സെപ്റ്റംബർ 2014-ൽ ആലിബാബയുടെ വാണിജ്യബാങ്കർമാർ ഗ്രീൻഷൂ അധികാരമുപയോഗിച്ച് ആദ്യം പദ്ധതിയിട്ടതിനേക്കാൾ 15% ഓഹരികൾ അധികം വിറ്റഴിച്ചതായി പ്രഖ്യാപിച്ചു. അങ്ങനെ ആകെ 25 ബില്യൺ ഡോളറിന്റെയായിരുന്നു ആലിബാബയുടെ പ്രാഥമിക ഓഹരി വില്പന.
അവലംബം
വർഗ്ഗം:ചൈനീസ് കമ്പനികൾ
മലമക്കളി
പാലക്കാട് ജില്ലയിലെ ആലത്തൂർ, ചിറ്റൂർ താലൂക്കുകളിൽ മാത്രം ആഘോഷിക്കുന്ന ഒരു അനുഷ്ടാന കലാരൂപമാണ് മലമക്കളി. ഈ കലാരൂപത്തിന് ചിലപ്പതികാരത്തിലെ കണ്ണകീദേവിയായും കൊടുങ്ങല്ലൂരമ്മയായും വളരെയധികം ബന്ധമുണ്ട്. ദേവീക്ഷേത്രത്തിൽ മാത്രമാണ് ഇത് ആചരിക്കുന്നത് എന്നതാണ് ഇതിനു അടിസ്ഥാനം. കളി കുമ്പിടൽ എന്ന ചടങ്ങോടു കൂടി മലമക്കളിക്ക് തുടക്കമാവും. തുടർന്ന് വരും ആഴ്ചകളിൽ ചിലമ്പ് പൂജയും കളിയും നടക്കും.
വളരെ ഭയഭക്തി ബഹുമാനാദരങ്ങളോടെ നടത്തുന്ന ഈ അനുഷ്ഠാനത്തിൽ തച്ചുശാസ്ത്രവിധിപ്രകാരമുള്ള അളവിൽ മൂന്ന് നിരയായി മൂന്ന് വീതം കാലുകൾ നാട്ടിയുള്ള ഒമ്പത് കാൽ പന്തലിലാണ് അരങ്ങേറുക. ഇതിൽ നടുവിലത്തെ കാൽ ഭഗവതിയെയും മറ്റു എട്ടുകാലുകൾ അഷ്ടദിക്:പാലകന്മാരെയും സങ്കല്പിച്ചു കൊണ്ടുള്ളതുമാണ്. കൊന്നപ്പൂവും കുരുത്തോലയും നടുവിൽ കളിവിളക്കും വെച്ച് കണ്ണിനും മനസ്സിനും സന്തോഷവും ഉല്ലാസവും നൽകുന്ന രീതിയിൽ വിവിധ വേഷങ്ങളണിഞ്ഞു ദേശമക്കൾ ദേവിയെ വന്ദിച്ച് താളത്തിനൊത്ത് ചുവടുവച്ച് പുറപ്പാട്ടുകൾ പാടി ആചരിക്കുന്നു.
ദേവേന്ദ്രപ്പള്ള്
കൊങ്ങൻപട കഴിഞ്ഞുവരുന്ന ബുധനാഴ്ച മലമക്കളിയും അതിനടുത്ത ചൊവ്വാഴ്ച ദേവേന്ദ്രപ്പള്ളും നടത്തുന്നു. ഈ രണ്ടു കളികളിലും സ്വദേശികളായ നായന്മാർ ഭഗവതീസ്തോത്രപരങ്ങളായ ഗാനങ്ങൾ പാടുന്നതിനിടയ്ക്കു, മലയൻ, പള്ളൻ, ചക്കിലിയൻ ഇങ്ങനെ ചില ജാതിക്കാരുടെ വേഷങ്ങൾ ചമഞ്ഞുവന്നു കളിക്കുന്ന പതിവുണ്ടു്. മലമക്കളിക്കുള്ള ദിവസത്തിൽ മലയന്റേയും മലയത്തിയുടേയും വേഷങ്ങൾ രംഗപ്രവേശം ചെയ്യുന്നു. രണ്ടവസരങ്ങളിലും പാടുന്ന പാട്ടുകൾ പ്രായേണ തമിഴാണു്. തെൻമലയിലെ തേനിരുക്കുതു തേനൈക്കൊണ്ടാടാ മലയാ, തേനൈക്കൊണ്ടാടാ മലയാ എന്ന പാട്ടു മലമക്കളിയിലുള്ളതാണു്. ʻപള്ളുʼ എന്നാൽ ദേവീപ്രീതികരങ്ങളായ ബലികർമ്മങ്ങൾ ചെയ്യുമ്പോൾ പാടുന്ന രാഗം എന്നാണർത്ഥം. ദേവേന്ദ്രനെപ്പോലെ വിജയിയായ പെരുമാൾ ചിറ്റൂർഭഗവതിക്കു ബലിനല്കുമ്പോൾ പാടിയ പാട്ടെന്നായിരിക്കാം പ്രകൃതത്തിൽ പള്ളിന്റെ അർത്ഥം. ഈ പള്ളിൽപെട്ട അൻപുടയ ചിത്രപുരി വാഴ്കിന്റ ഭഗവതിയേ എന്നു തുടങ്ങുന്ന പാട്ടുകൾ ഗോവിന്ദപ്പിള്ള മലയാള ഭാഷാഗ്രന്ഥ ചരിത്രത്തിൽ ഉദ്ധരിച്ചിട്ടുണ്ടു്.
അവലംബം
വർഗ്ഗം:കേരളത്തിലെ അനുഷ്ഠാനങ്ങൾ വർഗ്ഗം:കേരളത്തിലെ തനതു കലകൾ വർഗ്ഗം:കേരളത്തിലെ അനുഷ്ഠാനകലകൾ
ചിത്പവൻ
കണ്ണി=//upload.wikimedia.org/wikipedia/commons/thumb/d/d8/%E0%A4%AC%E0%A5%8B%E0%A4%A1%E0%A4%A3.jpg/220px-%E0%A4%AC%E0%A5%8B%E0%A4%A1%E0%A4%A3.jpg|ലഘുചിത്രം| ജനനം, വിവാഹം പോലുള്ള വിശേഷ അവസരങ്ങളിൽ അനുഷ്ഠിക്കുന്ന ബോധൻ എന്ന ചടങ്ങ് ഇന്ത്യയുടെ പടിഞ്ഞാറ് ഭാഗത്തെ കൊങ്കണിൽ നിന്നുള്ള ഒരു ബ്രാഹ്മണസമൂഹമാണ് ചിത്പവൻ ബ്രാഹ്മണർ അഥവാ കൊങ്കണസ്ഥ ബ്രാഹ്മണർ. പതിനേഴാം നൂറ്റാണ്ടിന്റെ അവസാനം മുതൽ ദൂതന്മാരായും ചാരന്മാരായും പ്രവർത്തിച്ചുവന്ന ചിത്പവൻ ബ്രാഹ്മണർ, പതിനെട്ടാം നൂറ്റാണ്ടിൽ തങ്ങളുടെ സ്വാധീനം വർദ്ധിപ്പിച്ചു. ഭട്ട് കുടുംബത്തിൽ നിന്നുള്ള പേഷ്വയുടെ അനന്തരാവകാശികൾ മറാത്ത സാമ്രാജ്യത്തിന്റെ അമരത്തെത്തിയതോടെയാണ് ഇവരുടെ സ്വാധീനം വർദ്ധിച്ചത്. ചിത്പവൻ ബ്രാഹ്മണരെ ദേശസ്ഥ ബ്രാഹ്മണർ തങ്ങളേക്കാൾ താഴെക്കിടയിലുള്ളവരായി കണക്കാക്കുന്നു. ബ്രാഹ്മണജാതിയിലേക്ക് പുതുതായി കടന്നുവന്നവരാണ് ചിത്പവൻ എന്ന് കണക്കാക്കിയാണ് ഇങ്ങനെ ചെയ്യുന്നത്.
എന്നാൽ ചിത്പവൻ ബ്രാഹ്മണരുടെ സ്വാധീനം സംബന്ധിച്ച അവകാശവാദങ്ങൾ അതിശയോക്തിപരമാണെന്ന് പല ഗവേഷകരും കാണുന്നുണ്ട്. ഇവരെ വിശ്വാസയോഗ്യരായി പേഷ്വമാരുടേയും ശിവജിയുടെ പിൻഗാമികളോ കണ്ടിരുന്നില്ല എന്ന് അവർ വിലയിരുത്തുന്നുണ്ട്. ആംഗ്ലോ-മറാത്ത യുദ്ധങ്ങളിലെ പേഷ്വാകളുടെ പരാജയത്തോടെ ചിത്പവൻ ബ്രാഹ്മണർ പാശ്ചാത്യ വിദ്യാഭ്യാസത്തിനായി ഒഴുകിയെത്തി എന്ന് ഗവേഷകർ ചൂണ്ടിക്കാണിക്കുന്നു. പൂനെയിലെ മൊത്തം ജനസംഖ്യയുടെ 5 ശതമാനം വരുന്ന ബ്രാഹ്മണരിലെ 27ശതമാനം ചിത്പവൻ വിഭാഗമാണെന്ന് 1901-ലെ കണക്കെടുപ്പ് സൂചിപ്പിക്കുന്നു.
ഉത്ഭവം
ചിത്പവന്മാർ കൊങ്കണസ്ഥ ബ്രാഹ്മണർ എന്നും അറിയപ്പെടുന്നു.
സ്കന്ദപുരാണത്തിൽ പറയുന്ന ഐതിഹ്യപ്രകാരം ഇവരുടെ പേരിന്റെ ഉദ്ഭവം ഇങ്ങനെയാണ്; കൊങ്കൺ പ്രദേശത്ത് ബ്രാഹ്മണരെ കണ്ടെത്താനാവാതെ വന്ന പരശുരാമൻ അവിടെ ഒരു ചിതക്ക് സമീപം അറുപതോളം മത്സ്യത്തൊഴിലാളികളെ കണ്ടെത്തുകയും അവരെ ശുദ്ധീകരിച്ച് ബ്രാഹ്മണത്വത്തിലേക്ക് ചേർക്കുകയും ചെയ്തു.
ചിതക്ക് സമീപത്ത് നിന്ന് ശുദ്ധീകരിക്കപ്പെട്ടത് എന്ന അർത്ഥത്തിൽ ചിത്പവൻ എന്ന നാമം ലഭിച്ചു എന്നാണ് അതിൽ പറയുന്നത്. എന്നാൽ ചിതയിൽ നിന്ന് ശുദ്ധം എന്നതിന് പകരം ശുദ്ധമായ മനസ്സ് എന്നതാണ് ചിത്പവനുകാർ സ്വയം വിശദീകരിക്കുന്നത്.
അവലംബം
വർഗ്ഗം:മറാഠികൾ വർഗ്ഗം:മഹാരാഷ്ട്രയിലെ ജനവിഭാഗങ്ങൾ വർഗ്ഗം:CS1 errors: missing periodical
അയിരൂർ പിഷാരിക്കൽ ദുർഗ്ഗാക്ഷേത്രം
കേരളത്തിലെ എറണാകുളം ജില്ലയിലെ കുന്നുകര പഞ്ചായത്തിൽ സ്ഥിതി ചെയ്യുന്ന ഒരു പ്രസിദ്ധ ക്ഷേത്രമാണ് അയിരൂർ പിഷാരിക്കൽ ദുർഗ്ഗാക്ഷേത്രം. കുന്നുകര പഞ്ചായത്തിൽ അങ്കമാലി കണക്കൻ കടവുള്ള അയിരൂർ (എറണാകുളം) ഗ്രാമത്തിലാണ് ക്ഷേത്രം സ്ഥിതി ചെയ്യുന്നത്. ഇവിടുത്തെ പ്രധാനമൂർത്തി ദുർഗ്ഗയാണ്. പരശുരാമൻ പ്രതിഷ്ഠ നടത്തിഎയ്ന്നു വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങളിൽ ഒന്നാണ് ഈ ക്ഷേത്രം. പടിഞ്ഞാട്ട് ദർശനമായിട്ടുള്ളഈ ക്ഷേത്രത്തിൽ രണ്ട് പൂജയും പടിത്തരമായി നിശ്ചയിച്ചിട്ടുണ്ട്. വൃശ്ചിക മാസത്തിലെ കാർത്തിക ക്ഷേത്രത്തിൽ ആഘോഷിക്കുന്നു. ശ്രീകൃഷ്ണനാണ് ഇവിടുത്തെ ഉപദേവത. ഇവിടുത്തെ താന്ത്രികവിധി കാളത്തിമേക്കാട്‌ എന്ന ഇല്ലക്കാർക്കാണ്. പറവൂർ തമ്പുരാന്റെയും മാരമറ്റം മനയുടെയും വകയായിരുന്ന ഈ ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡ് വകയാണ്.
അവലംബം
<References/>
റിയാദുസ്സ്വാലിഹീൻ മാർട്ടിയേഴ്സ് ബ്രിഗേഡ്
ബാഹ്യ ലിങ്കുകൾ
വർഗ്ഗം:തീവ്രവാദസംഘടനകൾ
ഓക്‌ലാന്റ് ദ്വീപ്
ഓക്‌ലാന്റ് ദ്വീപ്, ന്യൂസിലാന്റിന്റെ കീഴിലുള്ള ജനവാസമില്ലാത്ത തെക്കൻ പസഫിക് സമുദ്രത്തിലെ ഓക്‌ലാന്റ് ദ്വീപസമൂഹത്തിലെ പ്രധാന ദ്വീപായ ഉപദ്വീപ് ആണ്. ഈ ദ്വീപ് മറ്റു അന്റാർക്ടിക്കിനടുത്തുള്ള ദ്വീപുകളെപ്പോലെ ലോകപൈതൃകപ്പട്ടികയിലുള്ള ദ്വീപാണ്.
അവലംബം
വർഗ്ഗം:ന്യൂസിലാന്റിലെ ദ്വീപുകൾ
പൊക്കിൾ
പൊക്കിൾ ചുഴി എന്നത് അമ്മയുമായി കുഞ്ഞിനു ഉള്ള ബന്ധം ആണ്. ഇതാണ് പൊക്കിൾകൊടി ബന്ധം. ലിംഗഭേദമില്ലാതെ തന്നെ പലർക്കും പൊക്കിൾ ലൈംഗിക ആകർഷണം ഉളവാക്കുന്നത് കൂടിയാണ്.
ഡീ-എക്സ്റ്റിംക്ഷൻ
വംശനാശം സംഭവിച്ച ഏതെങ്കിലും ഒരു ജീവിവർഗ്ഗത്തെ തിരിച്ച് കൊണ്ടുവരുന്ന പ്രക്രിയയെയാണ് ഡീ-എക്സിംക്ഷൻ (De-extinction) അല്ലെങ്കിൽ ഉയിർപ്പിന്റെ ജീവശാസ്ത്രം (resurrection biology), ജീവിവർഗ്ഗ പുനരുജ്ജീവനം (species revivalism) എന്നുള്ള വാക്കുകൾ കൊണ്ട് അർത്ഥമാക്കുന്നത്. ഇതുവഴി വംശനാശം സംഭവിച്ച ഒരു ജീവിയേയോ ആ ജീവിയെപ്പോലെ തന്നെതോന്നിപ്പിക്കുന്ന ഒരു ജീവിയേയോ പുനരുജ്ജീവിപ്പിക്കാൻ സാധിക്കും. ക്ലോണിംഗാണ് ഇതിനായി ഏറ്റവും കൂടുതൽ നിർദ്ദേശിക്കപ്പെടുന്ന മാർഗ്ഗം, അതുപോലെ തന്നെ മറ്റൊരു മാർഗ്ഗമാണ് സെലക്ടീവ് ബ്രീഡിംഗ് അല്ലെങ്കിൽ നിയന്ത്രിത ബീജസങ്കലനം. ഈ രീതികളിലൂടെ വംശനാശ ഭീഷണി നേരിടുന്ന ജീവിവർഗ്ഗങ്ങളെ വംശനാശത്തിൽ നിന്നും രക്ഷപെടുത്താനും കഴിയും.
എന്നാൽ ഈ രീതികൾ വളരെയധികം വിമർശനങ്ങൾ ഏറ്റുവാങ്ങിയിട്ടുള്ളവയാണ്. ഇതിന്റെ വിമർശകർ മുഖ്യമായും എതിർക്കുന്നത് ഒരിക്കൽ വംശനാശം സംഭവിച്ച ജീവികളെ വീണ്ടും ഉയിർപ്പിക്കുന്നത്; അവയുടെ ഇപ്പോഴത്തെ ആവാസ വ്യവസ്ഥയ്ക്കുണ്ടാക്കുന്ന ഭീഷണിയും നശിച്ചുപോയ ഒരു ആവാസവ്യവസ്ഥ മൊത്തമായും പുനരുജ്ജീവിപ്പിക്കാൻ കഴിയില്ല എന്ന വസ്തുതയുമാണ്.
സാധ്യതയുള്ള ജീവികൾ
പുനരുജ്ജീവനം സാധ്യമെന്നു വിചാരിക്കുന്ന ജീവികളിൽ ചിലത് ഇവയാണ്.
അവലംബങ്ങൾ
വർഗ്ഗം:ജനിതകശാസ്ത്രം വർഗ്ഗം:പരിപാലന ജീവശാസ്ത്രം വർഗ്ഗം:ക്ലോണിങ്ങ്
പ്രബോധിനി ഏകാദശി
ഹിന്ദു മാസമായ കാർത്തികിലെ ശോഭയുള്ള രണ്ടാഴ്ചയിലെ (ശുക്ല പക്ഷ) 11-ാമത്തെ ചാന്ദ്ര ദിനമാണ് (ഏകാദശി)പ്രബോധിനി ഏകാദശി. ദേവോത്തൻ ഏകാദശി അല്ലെങ്കിൽ ദേവതൻ എന്നും അറിയപ്പെടുന്നു. വിഷ്ണുദേവൻ ഉറങ്ങുന്നുവെന്ന് വിശ്വസിക്കപ്പെടുന്ന ചാതുർമാസത്തിന്റെ നാല് മാസ കാലഘട്ടത്തെ ഇത് അടയാളപ്പെടുത്തുന്നു. വിഷ്ണു ശയനി ഏകാദശിയിൽ ഉറങ്ങുകയും പ്രബോധിനി ഏകാദശിയിൽ ഉണരുകയും ചെയ്യുന്നു. അതിനാൽ ഈ ദിവസത്തിന് "പ്രബോധിനി ഏകാദശി" ("ഉണർവ് പതിനൊന്നാം"), വിഷ്ണു-പ്രബോധിനി ("വിഷ്ണുവിന്റെ ഉണർവ്"), ഹരി-പ്രബോധിനി, ദേവ്-പ്രബോധിനി, ഏകാദശി, ഉത്ഥാന ഏകാദശി ("അവന്റെ കണ്ണുകൾ തുറക്കൽ"), ദേവ്തൻ, ദേവ് ഉദവ് ഏകാദശി അല്ലെങ്കിൽ ദേവ് ഊതി ഏകാദശി ("ദൈവത്തിന്റെ ഉണർവ്") എന്നീ പേരുകൾ ലഭിച്ചുവെന്ന് വിശ്വസിക്കപ്പെടുന്നു. വിവാഹങ്ങൾ നിരോധിക്കപ്പെടുന്ന ചാതുർമാസത്തിന്റെ അവസാനം ഹിന്ദു വിവാഹ സീസണിന്റെ ആരംഭത്തെ സൂചിപ്പിക്കുന്നു. കാർത്തിക ഏകാദശി, കാർത്തിക ശുക്ല ഏകാദശി, കാർത്തികി എന്നീ പേരുകളിലും ഇത് അറിയപ്പെടുന്നു. പ്രബോധിനി ഏകാദശിക്ക് ശേഷം കാർത്തിക് പൂർണിമ വരുന്നു. ആ ദിവസം ദേവ് ദീപാവലി അല്ലെങ്കിൽ ദൈവങ്ങളുടെ ദീപാവലി ആയി ആഘോഷിക്കപ്പെടുന്നു.
ഈ ദിവസമാണ് മഹാവിഷ്ണു തുളസി ദേവിയെ വിവാഹം കഴിച്ചതെന്നും വിശ്വസിക്കപ്പെടുന്നു.
ആചാരങ്ങൾ
പ്രബോധിനി ഏകാദശിയിൽ ഒരു വ്രതം ആചരിക്കുകയും തുളസി ചെടിയുടെ ആചാരപരമായ വിവാഹം വിഷ്ണു ദേവനുമായി നടത്തുകയും ചെയ്യുന്നു. വിശുദ്ധ കറുത്ത നിറമുള്ള ഷാലിഗ്രാം കല്ലിന്റെ രൂപത്തിൽ അത് തുളസിയുടെ ഭർത്താവായി കണക്കാക്കപ്പെടുന്നു. വൈകുന്നേരങ്ങളിൽ ആളുകൾ ജെറു പേസ്റ്റ് (ചുവന്ന മണ്ണ്), അരി പേസ്റ്റ് എന്നിവ ഉപയോഗിച്ച് ഫ്ലോർ ഡിസൈനുകൾ തയ്യാറാക്കുന്നു. ഇത് വളരെ അറിയപ്പെടുന്ന പാരമ്പര്യമാണ്. ലക്ഷ്മിയുടെയും വിഷ്ണുവിന്റെയും ചിത്രങ്ങളും ഇതിൽ തയ്യാറാക്കിയിട്ടുണ്ട്. ലക്ഷ്മി പൂജയും വിഷ്ണു പൂജയും വൈകുന്നേരം കരിമ്പ്, അരി, ഉണക്കമുളക് മുതലായവ ഉപയോഗിച്ച് ആചരിക്കുന്നു. തുടർന്ന് ഇത് പണ്ഡിറ്റുകൾക്ക് നൽകുന്നു. ഈ ആചാരപരമായ വിവാഹം തുളസി വിവാഹം എന്നറിയപ്പെടുന്നു. പ്രബോധിനി ഏകാദശിക്ക് പകരം പ്രബോധിനി ഏകാദശിയുടെ അടുത്ത ദിവസം നടത്താം.
പണ്ഡർപൂർ
മഹാരാഷ്ട്രയിൽ, പ്രബോധിനി ഏകാദശി, വിഷ്ണുവിന്റെ ഒരു രൂപമായ വിഠോബ ദേവനുമായി ബന്ധപ്പെട്ടിരിക്കുന്നു. വർക്കരി തീർത്ഥാടകർ ഈ ദിവസം വിഠോബയുടെ പണ്ഡർപൂർ ക്ഷേത്രത്തിൽ തിങ്ങിക്കൂടുന്നു. പണ്ഡർപൂരിലെ ആഘോഷങ്ങൾ പൗർണ്ണമി (കാർത്തിക പൂർണിമ) വരെ അഞ്ച് ദിവസം നീണ്ടുനിൽക്കും. പ്രബോധിനി ഏകാദശിയിൽ, മഹാരാഷ്ട്ര സർക്കാരിന് വേണ്ടി മഹാരാഷ്ട്ര സംസ്ഥാനത്തിന്റെ മുഖ്യമന്ത്രിയോ മന്ത്രിയോ ആരാധനയുടെ ആചാരപരമായ ഘടകങ്ങൾ നടത്തുന്നു. ഈ ആരാധനാരീതി സർക്കാറി-മഹാപൂജ എന്നാണ് അറിയപ്പെടുന്നത്.
ഗിർനാർ പർവ്വതം
ഗുജറാത്തിൽ, 800,000-ത്തിലധികം തീർത്ഥാടകർ രണ്ട് ദിവസങ്ങളിലായി ഗിർനാർ പർവതത്തിന്റെ 32-കിലോമീറ്റർ ദൈർഘ്യമുള്ള ലിലി പരിക്രമ പ്രദക്ഷിണം നടത്തി. പർവതത്തിൽ സമ്മേളിച്ചതായി വിശ്വസിക്കപ്പെടുന്ന ദൈവങ്ങളോടുള്ള നന്ദി സൂചകമായാണ് ഇത് നടത്തിയത്.
പുഷ്കർ
രാജസ്ഥാനിലെ പുഷ്കറിൽ, പുഷ്കർ മേള ഈ ദിവസം ആരംഭിച്ച് പൗർണ്ണമി ദിവസം (കാർത്തിക പൂർണിമ) വരെ തുടരും. പുഷ്കറിൽ സ്ഥിതി ചെയ്യുന്ന ബ്രഹ്മദേവന്റെ ബഹുമാനാർത്ഥമാണ് ഈ മേള നടക്കുന്നത്. പുഷ്കർ തടാകത്തിലെ മേളയുടെ അഞ്ച് ദിവസങ്ങളിൽ ആചാരപരമായ കുളി ഒരാളെ മോക്ഷത്തിലേക്ക് നയിക്കുമെന്ന് കണക്കാക്കപ്പെടുന്നു. സാധുക്കൾ ഇവിടെ ഒത്തുകൂടുകയും ഏകാദശി മുതൽ പൗർണ്ണമി വരെ ഗുഹകളിൽ താമസിക്കുകയും ചെയ്യുന്നു. ഏകദേശം 200,000 ആളുകളും 25,000 ഒട്ടകങ്ങളും മേളയ്ക്കായി പുഷ്കറിൽ ഒത്തുകൂടുന്നു. ഏഷ്യയിലെ ഏറ്റവും വലിയ ഒട്ടകമേളയാണ് പുഷ്കർ മേള.
കരിമ്പ് വിളവെടുപ്പ്
പ്രബോധിനി ഏകാദശി കരിമ്പിന്റെ വിളവെടുപ്പിന്റെ തുടക്കം കൂടിയാണ്. കർഷകൻ വയലിൽ ഒരു പൂജ നടത്തുകയും ആചാരപരമായി കുറച്ച് കരിമ്പ് മുറിക്കുകയും കുറച്ച് പാടത്തിന്റെ അതിർത്തിയിൽ വയ്ക്കുകയും അഞ്ച് കരിമ്പ് ഒരു ബ്രാഹ്മണൻ (പുരോഹിതൻ, കമ്മാരൻ, ആശാരി, അലക്കുകാരൻ, വെള്ളക്കാരൻ എന്നിവർക്ക് വിതരണം ചെയ്യുകയും അഞ്ച് കരിമ്പ് വീട്ടിൽ എടുക്കുകയും ചെയ്യുന്നു. വീട്ടിൽ വിഷ്ണുവിന്റെയും ഭാര്യ ലക്ഷ്മിയുടെയും രൂപങ്ങൾ ഒരു മരപ്പലകയിൽ ചാണകവും വെണ്ണയും ഉപയോഗിച്ച് വരയ്ക്കുന്നു. കരിമ്പ് മുകളിൽ ഒന്നിച്ച് കെട്ടി പലകയ്ക്ക് ചുറ്റും വയ്ക്കുന്നു. കുറച്ച് പരുത്തി, വെറ്റില, പയർ, മധുരപലഹാരങ്ങൾ എന്നിവ ഒരു യജ്ഞത്തോടൊപ്പം (അഗ്നിയാഗം) അർപ്പിക്കുന്നു. ഒരു പ്രഭാത്യ, അല്ലെങ്കിൽ ദൈവത്തെ ഉണർത്താൻ പ്രേരിപ്പിക്കുന്ന ഗാനം ആലപിക്കുന്നു. കരിമ്പടം പൊട്ടിച്ച് ഹോളിയിൽ കത്തിക്കുന്നതുവരെ മേൽക്കൂരയിൽ നിന്ന് തൂക്കിയിടും.
സ്വാമിനാരായണ വിഭാഗം
സ്വാമിനാരായൺ വിഭാഗത്തിൽ പ്രബോധിനി ഏകാദശി ഒരു പ്രധാന ഏകാദശിയായി കണക്കാക്കപ്പെടുന്നു. 1800 ഒക്‌ടോബർ 28-ന് സ്വാമിനാരായണന്റെ ഗുരു രാമാനന്ദ് സ്വാമി നടത്തിയ ദീക്ഷയുടെ സ്മരണയാണ് ഈ ദിവസം. 1801 നവംബർ 16-ന് രാമാനന്ദ് സ്വാമി സ്വാമിനാരായണന് അധികാരം കൈമാറിയതിന്റെ സ്മരണയും ഈ ദിവസം ആഘോഷിക്കുന്നു. സ്വാമിനാരായണൻ അനുയായികൾ വെള്ളമില്ലാത്ത ഉപവാസം ആചരിക്കുകയും ദേവന്മാർക്ക് പുതിയ പച്ചക്കറികൾ സമർപ്പിക്കുകയും ചെയ്യുന്നു.
അവലംബം
വർഗ്ഗം:നവംബർ മാസത്തെ വിശേഷദിനങ്ങൾ വർഗ്ഗം:ഹൈന്ദവ ഉത്സവങ്ങൾ
വാർണർ ബ്രദേഴ്സ് ഡിസ്കവറി
'''വാർണർ ബ്രോസ്. ഡിസ്കവറി, Inc. ( WBD''' ) ന്യൂയോർക്ക് സിറ്റി ആസ്ഥാനമായി പ്രവർത്തിക്കുന്ന ഒരു അമേരിക്കൻ മൾട്ടിനാഷണൽ മാസ് മീഡിയ ആൻഡ് എന്റർടൈൻമെന്റ് കൂട്ടായ്മയാണ്. 2022 ഏപ്രിൽ 8-ന്, AT&T യുടെ WarnerMedia- യുടെ സ്പിൻ-ഓഫ്, ഡിസ്കവറി, Inc.- യുമായി ലയിച്ചതിന് ശേഷമാണ് ഇത് രൂപീകരിച്ചത്.
മുൻനിര വാർണർ ബ്രദേഴ്‌സ് ഫിലിം ആൻഡ് ടെലിവിഷൻ സ്റ്റുഡിയോകൾ, കോമിക് ബുക്ക് പ്രസാധകരായ ഡിസി എന്റർടൈൻമെന്റ്, ഹോം ബോക്‌സ് ഓഫീസ്, ഇൻക്. (ഇതിൽ HBO ഉൾപ്പെടുന്നു), യുഎസ് നെറ്റ്‌വർക്കുകൾ (ഇതിൽ ഭൂരിഭാഗം പരസ്യങ്ങളും ഉൾപ്പെടുന്നു) ഉൾപ്പെടെ കമ്പനിയുടെ പ്രോപ്പർട്ടികൾ ഒമ്പത് ബിസിനസ് യൂണിറ്റുകളായി തിരിച്ചിരിക്കുന്നു. ഡിസ്‌കവറി, സ്‌ക്രിപ്‌സ് നെറ്റ്‌വർക്കുകൾ, ടർണർ ബ്രോഡ്‌കാസ്റ്റിംഗ്, വാർണർ എന്നിവയുൾപ്പെടെ അതിന്റെ മുൻഗാമികളുടെ പിന്തുണയുള്ള കേബിൾ നെറ്റ്‌വർക്കുകൾ, സിഎൻഎൻ, സ്‌പോർട്‌സ് (ഇതിൽ മോട്ടോർ ട്രെൻഡ് ഗ്രൂപ്പ്, എടി ആൻഡ് ടി സ്‌പോർട്‌സ് നെറ്റ്, ടിഎൻടി സ്‌പോർട്‌സ്, യൂറോസ്‌പോർട്ട് എന്നിവ ഉൾപ്പെടുന്നു), ഗ്ലോബൽ സ്‌ട്രീമിംഗ് & ഇന്ററാക്‌ടൈമിംഗ് ഡിസ്കവറി+, മാക്സ് സ്ട്രീമിംഗ് സേവനങ്ങളും വീഡിയോ ഗെയിം പ്രസാധകരായ വാർണർ ബ്രദേഴ്സും ഉൾപ്പെടുന്നു.ഗെയിമുകൾ ), അന്താരാഷ്ട്ര നെറ്റ്‌വർക്കുകൾ. ഇത് CW- ൽ ഒരു ന്യൂനപക്ഷ ഓഹരിയും ഫുഡ് നെറ്റ്‌വർക്കിൽ (അതിന്റെ സ്പിൻ-ഓഫ് നെറ്റ്‌വർക്ക് കുക്കിംഗ് ചാനൽ ഉൾപ്പെടെ) ഭൂരിഭാഗം ഓഹരികളും കൈവശം വച്ചിരിക്കുന്നു, ഇവയെല്ലാം നെക്‌സ്‌സ്റ്റാർ മീഡിയ ഗ്രൂപ്പിനൊപ്പം, മുമ്പത്തേത് പാരാമൗണ്ട് ഗ്ലോബലിനൊപ്പം.
കൊണ്ടോട്ടി ബ്ലോക്ക് പഞ്ചായത്ത്
മലപ്പുറം ജില്ലയിൽ തിരൂരങ്ങാടി, ഏറനാട് എന്നീ താലൂക്കുകളിലായാണ് 212.68 ചതുരശ്രകിലോമീറ്റർ വിസ്തീർണ്ണമുള്ള കൊണ്ടോട്ടി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ
അരീക്കോട്, മലപ്പുറം, വേങ്ങറ, തിരൂരങ്ങാടി, കോഴിക്കോട് ബ്ലോക്ക് പഞ്ചായത്തുകളാണ് കൊണ്ടോട്ടി ബ്ലോക്ക് പഞ്ചായത്തിന്റെ അതിരുകൾ.
വിലാസം
കൊണ്ടോട്ടി ബ്ലോക്ക് പഞ്ചായത്ത് കൊണ്ടോട്ടി - 673638 ഫോൺ‍‍‍‍‍‍‍‍‍ : 0483 2712084 ഇമെയിൽ‍ : nregakdy@gmail.com
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
പൊലിവള്ളി
തീപ്പന്നൽ, വള്ളിപ്പന്ന എന്നെല്ലാം അറിയപ്പെടുന്ന പൊലിവള്ളി ഒരു പന്നൽച്ചെടിയാണ്. . പലവിധ ഔഷധഗുണങ്ങളുണ്ട്. ഓസ്ട്രേലിയയിൽ ഇതിനെയൊരു കളയായി കരുതുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കളകൾ വർഗ്ഗം:വള്ളിച്ചെടികൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:പന്നൽച്ചെടികൾ
മലബാർ റൊട്ടാല
ലിത്രേസീ കുടുംബത്തിൽപ്പെട്ട ഒരു സസ്യമാണ് മലബാർ റൊട്ടാല. തെക്കേ ഇന്ത്യയിൽ മാത്രം കാണപ്പെടുന്ന ഈ ഹ്രസ്വായുസ്സായ ഓഷധി വംശനാശഭീഷണിയുള്ള സ്പീഷീസാണ്. ചെങ്കൽപ്പരപ്പുകളിൽ മൺസൂൺ കാലത്ത് രൂപംകൊള്ളുന്ന താൽക്കാലിക വെള്ളക്കെട്ടുകളിലാണ് ഇത് വളരുന്നത്. ധാരാളം ശാഖകളോടെ പടർന്നു വളരുന്ന ഈ ചെടി 15സെ.മീ വരെ ഉയരം വെക്കുന്നു. നിലത്ത് പടരുന്ന തണ്ടുകളുടെ സന്ധികളിൽ നിന്നാണ് വേരുകൾ പുറപ്പെടുന്നത്. ഇലകളും പൂക്കളും ഞെട്ടുകളില്ലാതെ നേരിട്ട് തണ്ടിൽ ചേർന്നിരിക്കുന്നു. വീതികുറഞ്ഞ് നീണ്ട ഇലകൾ അഗ്രം സൂക്ഷമായി രണ്ടായി പിളർന്നതാണ്. ഇളം പിങ്ക് നിറമുള്ള പൂക്കൾ പത്രകക്ഷങ്ങളിൽ വിരിയുന്നു.
ഇതുകൂടി കാണുക
മലമ്പുഴ റൊട്ടാല
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ജലസസ്യങ്ങൾ വർഗ്ഗം:റൊട്ടാല
മൗണ്ട് ഹനാങ്
മൗണ്ട് ഹനാങ് ടാൻസാനിയയിലെ ഒരു പർവതമാണ്. സമുദ്രനിരപ്പിൽ നിന്ന് 3,420 മീറ്റർ ഉയരത്തിലാണ് ഈ കൊടുമുടി സ്ഥിതിചെയ്യുന്നത്. ഹനാങ് ജില്ലയിലെ മന്യാര മേഖലയിലാണ് ഹനാംഗ് സ്ഥിതി ചെയ്യുന്നത്. കിളിമഞ്ചാരോയിലെ മൂന്ന് കൊടുമുടികളെ ഒരു പർവതമായി കണക്കാക്കിയാൽ, കിളിമഞ്ചാരോ, മേരു, ലൂൽമലസിൻ പർവ്വതം എന്നിവയ്ക്ക് ശേഷം ടാൻസാനിയയിലെ ഏറ്റവും ഉയരം കൂടിയ നാലാമത്തെ പർവതമാണിത്. കൊടുമുടിയിലേക്കുള്ള പ്രധാന പാത ആരംഭിക്കുന്നത് കടേഷ് പട്ടണത്തിൽ നിന്നാണ്. പർവ്വതത്തിലേയ്ക്കുള്ള കയറ്റം ഒരു ദിവസം കൊണ്ട് (10 മണിക്കൂർ) നടത്താമെങ്കിലും പർവ്വതാരോഹകർ ഒരു രാത്രി മലയിലെ ടെന്റ് ക്യാമ്പിൽ ചെലവഴിച്ച് രണ്ടാം ദിവസം കൊടുമുടിയിലെത്തുന്നതും സാധാരണമാണ്.
ഫത്ഹുല്ല ഗുലൻ
ലഘുചിത്രം|Fethullah Gülen ലഘുചിത്രം
1941 ഏപ്രിൽ 27ന് തുർക്കിയിൽ ജനിച്ചു. വിദ്യാഭ്യാസം പൂർത്തിയാക്കിയ ശേഷം തുർക്കിയിലെ മത-സാമൂഹ്യ-രാഷ്ട്രീയ രംഗങ്ങളിലെ സജീവ സാന്നിധ്യമായിരുന്നു. 1999മുതൽ അമേരിക്കയിലെ പെൻസിൽവാനിയയിൽ സ്വയം പ്രഖ്യാപിത പ്രവാസജീവിതം ആരംഭിച്ചതോടെ അന്തർദേശീയ തലത്തിൽ പ്രസിദ്ധി നേടി. അറുപതിലധികം ബ്രഹദ് ഗ്രന്ഥങ്ങളുടെ രചയിതാവായ ഇദ്ദേഹം ഇക്കാലയളവിനുള്ളിൽ തന്നെ ഒട്ടേറെ വിവാദങ്ങളിലും നിറഞ്ഞുനിന്നു. ഇദ്ദേഹം നേതൃത്വം നൽകുന്ന ഹിസ്മെത്ത് പ്രസ്ഥാനം തുർക്കിയിലെ ജുഡീഷ്യറി ഉൾപ്പെടെയുള്ള അധികാര കേന്ദ്രങ്ങളിൽ വൻ സ്വാധീനമുള്ളതാണെന്ന് ഗണിക്കപ്പെടുന്നു.
ഇന്ത്യയുൾപ്പെടെ ഒട്ടേറെ രാഷ്ട്രങ്ങളിൽ ഇദ്ദേഹത്തിൻറെ നേതൃത്വത്തിൽ നടന്നുവരുന്ന വിദ്യാഭ്യാസ സ്ഥാപനങ്ങൾ അക്കാദമിക നിലവാരത്തിനു പേരെടുത്തവയാണ്. ഒട്ടേറെ പുരസ്കാരങ്ങളും ഫത്ഹുല്ല ഗുലൻ കരസ്ഥമാക്കിയിട്ടുണ്ട്.
അവലംബം
വർഗ്ഗം:ഇസ്ലാമികപണ്ഡിതർ വർഗ്ഗം:1941-ൽ ജനിച്ചവർ
സൈബീരിയൻ ഐബെക്സ്
ഇന്ത്യയിൽ ഇത് ഹെമിസ് ദേശീയോദ്യാനത്തിൽ കണ്ടുവരുന്നു. ഇതിന്റെ ശാസ്ത്രനാമം Capra sibirica എന്നാണ്.
ഒന്നാം ക്ലാസ്സിലെ കേരള മലയാള പാഠപുസ്തകങ്ങൾ
കേരള സർക്കാരിന്റെ ഒന്നാം ക്ലാസ്സിലെ കേരള മലയാള പാഠപുസ്തകങ്ങൾ
അക്ഷരമാലാക്രമത്തിൽ വാക്കുകൾ തയ്യാറാക്കി ഒരുക്കിയതായിരുന്നു ഈ പുസ്തകം.എങ്കിലും,താരതമ്യേന എഴുതാൻ എളുപ്പമാായ റ ,ന ,ത, എന്നിവ ചേർന്ന വാക്കുകളായിരുന്നു ആദ്യ പേജിൽ. തറ,പറ,പന,വല,തല,പത എന്നിങ്ങനെ.
കർണിമാതാ ക്ഷേത്രം (രാജസ്ഥാൻ)
രാജസ്ഥാനിലെ ബിക്കാനീറിൽ നിന്ന് 30 കിലോമീറ്റർ അകലെ ദേഷ്നോകിലെ കർണിമാതക്ക് സമർപ്പിച്ചിട്ടുള്ള ക്ഷേത്രമാണ് 'കർണിമാതാ ക്ഷേത്രം (ഹിന്ദി: करणी माता मंदिर). ഇത് എലികളുടെ ക്ഷേത്രം എന്നാണ് അറിയപ്പെടുന്നത്. ഏകദേശം 25,000 കറുത്ത എലികളെ ഇവിടെ ആരാധിക്കുന്നതിനാൽ പ്രശസ്തമാണീക്ഷേത്രം. ഈ വിശുദ്ധഎലികളെ കബാസ് എന്നു വിളിക്കുന്നു. ലോകമെമ്പാടുമുള്ള വിനോദ സഞ്ചാരികളെയും രാജ്യത്തിന്റെ വിവിധ ഭാഗങ്ങളിൽ നിന്ന് സന്ദർശകരെയും ഈ ക്ഷേത്രം ആകർഷിക്കുന്നു.
അവലംബം
വർഗ്ഗം:രാജസ്ഥാനിലെ ക്ഷേത്രങ്ങൾ
അൽഫിയ
അറബി വ്യാകരണത്തിലെ ഒട്ടുമിക്ക നിയമങ്ങളും ഉൾകൊള്ളിക്കപ്പെട്ട ഒരു കാവ്യസമാഹാര കൃതിയാണ് ആണ് അൽഫിയ. പേര് സൂചിപ്പിക്കുന്നത് അറബിയിൽ 1000 എന്നാണെങ്കിലും 1002 വരികൾ ഇതിലുണ്ട്. അറബി ഭാഷയിൽ വലിയ സ്വീകാര്യത നേടാൻ അൽഫിയക്ക് കഴിഞ്ഞു. ഹൃദിസ്ഥമാക്കാനുള്ള എളുപ്പവും സമഗ്രതയും അതിനെ കൂടുതൽ ആളുകൾ തിരഞ്ഞെടുക്കാനുള്ള കാരണമായി. ഓരോ നിയമത്തിനും കൃത്യമായ ഉദാഹരണവും അധ്യായങ്ങളുടെ സൂക്ഷ്മമായ ക്രമീകരണവും അൽഫിയയെ മികവുറ്റതാക്കി. ഏറ്റവും കൂടുതൽ വ്യാഖ്യാനങ്ങൾ എഴുതപ്പെട്ട ഒരു ഗ്രന്ഥം എന്ന പ്രത്യേകതയും അൽഫിയയ്ക്ക് ഉണ്ട്.
ഇബ്നു മാലിക് എന്ന പേരിൽ അറിയപ്പെടുന്ന മുഹമ്മദ്‌ ഇബ്നു അബ്ദുല്ലയാണ് ഇതിന്റെ കർത്താവ്.
വ്യാഖ്യാനങ്ങൾ
ഒരു പാട് വ്യാഖ്യാനങ്ങൾ ഉണ്ടെങ്കിലും അവയിൽ ഏറ്റവും വിഖ്യാതമായത് ഇബ്നു ഹിഷാമിന്റെ വ്യാഖ്യാനവും ഇബ്നു ഉകൈലിന്റെ വ്യാഖ്യാനവും സ്വബ്ബാന്റെ വ്യാഖ്യാനവുമാണ്.
വ്യാഖ്യാനങ്ങൾക്ക് വീണ്ടും വ്യാഖ്യാനം എഴുതപ്പെട്ടിടുണ്ട്. കേരളത്തിൽ വ്യാപകമായി ഉപയോഗിക്കപ്പെടുന്ന വ്യാഖ്യാനത്തിനു വീണ്ടും വ്യാഖ്യാനം എഴുതിയത് കേരളത്തിലെ അറിയപ്പെടുന്ന അറബി ഭാഷാപണ്ഡിതനായിരുന്ന  വൈലത്തൂർ ബാവ മുസ്ലിയാർ ആണ് (തല്മീഹുൽ ഫവാഇദു നഹ്വിയ)
അതു പോലെ പല ഗ്രന്ഥങ്ങളും അൽഫിയ്യയെ ചുറ്റിപ്പറ്റി രചിക്കപ്പെട്ടിട്ടുണ്ട്. ഒട്ടേറെ ഗ്രന്ഥങ്ങളുടെ രചയിതാവും പ്രമുഖ പണ്ഡിതനുമായ കെ മുഹമ്മദ് ബാഖവി പൂക്കോട്ടൂർ അൽഫിയക്ക് അറബി മലയാള തർജുമയും രചിച്ചിട്ടുണ്ട്
അവലംബം
വർഗ്ഗം:അറബി ഭാഷ വർഗ്ഗം:അറബി വ്യാകരണഗ്രന്ഥങ്ങൾ വർഗ്ഗം:അറബി കാവ്യങ്ങൾ
തനിഷാ മുഖർജി
ഹിന്ദി, തെലുങ്ക്, തമിഴ് സിനിമകളിലെ അഭിനയത്തിന് പേരുകേട്ട ഒരു ഇന്ത്യൻ നടിയാണ് തനിഷ മുഖർജി. മുഖർജി-സമർഥ് കുടുംബത്തിന്റെ ഭാഗമായ അവർ ചലച്ചിത്ര നിർമ്മാതാവ് ഷോമു മുഖർജിയുടെയും നടി തനൂജയുടെയും മകളും നടി കാജോളിന്റെ ഇളയ സഹോദരിയുമാണ്. 2003 ൽ Sssshhh... എന്ന ഹിന്ദി ചിത്രത്തിലൂടെയാണ് അവർ അരങ്ങേറ്റം കുറിച്ചത്. അമിതാഭ് ബച്ചൻ, അഭിഷേക് ബച്ചൻ എന്നിവർക്കൊപ്പം അഭിനയിച്ച രാം ഗോപാൽ വർമ്മയുടെ സർക്കാർ എന്ന ചിത്രത്തിലൂടെയാണ് അവർ തന്റെ ആദ്യ ഹിറ്റ് നേടിയത്. അവൾ റിയാലിറ്റി ഷോ ബിഗ് ബോസ് 7 ൽ ഒരു മത്സരാർത്ഥി ആയിരുന്നു, അവിടെ അവൾ ഒന്നാം റണ്ണറപ്പായി.
ചാറ്റം ദ്വീപ്
ദക്ഷിണ പസഫിക്ക് സമുദ്രത്തിൽ സിലൻഡിലെ ചാറ്റം ദ്വീപസമൂഹത്തിൽപ്പെട്ട ഏറ്റവും വലിയ ദ്വീപാണ് ചാറ്റം ദ്വീപ്.
ചൂതാട്ടം
കെ. സുകുമാരൻ നായർ സംവിധാനം ചെയ്ത് ടിഎംഎൻ ചാർലി നിർമ്മിച്ച 1981 ലെ ഇന്ത്യൻ മലയാളം ചിത്രമാണ് ചൂതാട്ടം. പ്രേം നസീർ, ജയഭാരതി, ജോസ് പ്രകാശ്, പ്രമീല എന്നിവരാണ് പ്രധാന വേഷങ്ങളിൽ. ചുനക്കര രാമൻ കുട്ടി എഴുതിയ വരികൾക്ക് സംഗീതമൊരുക്കിയത് ശ്യാം ആണ്.
==താരനിര ==
പാട്ടരങ്ങ്
ശ്യാം സംഗീതം നൽകിയതും വരികൾ എഴുതിയത് ചുനക്കര രാമൻകുട്ടി യാണ്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ചുനക്കര -ശ്യാം ഗാനങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
കുറ്റിപ്പുറം ബ്ലോക്ക് പഞ്ചായത്ത്
ലഘുചിത്രം|പ്രാന്തൻ കണ്ടൽ Loop-root mangrove ശാസ്ത്രീയ നാമം Rhizophora mucronata കുടുംബം Rhizophoraceae. മലപ്പുറം ജില്ലയിൽ തിരൂർ താലൂക്കിലാണ് കുറ്റിപ്പുറം ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1962-ൽ നിലവിൽ വന്ന കുറ്റിപ്പുറം ബ്ളോക്കിന് 162.43 ചതുരശ്രകിലോമീറ്റർ വിസ്തീർണ്ണമാണുള്ളത്.
വിലാസം
കുറ്റിപ്പുറം ബ്ലോക്ക് പഞ്ചായത്ത് തൊഴുവാനൂർ‍‍‍‍‍ - 676557 ഫോൺ : 0494 2644310 ഇമെയിൽ : bdoktpm@gmail.com
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
ബതക് മിയാൻ
1917 ൽ ഒരു കൊലപാതകശ്രമത്തിൽ നിന്ന് മഹാത്മാഗാന്ധിയുടെ ജീവൻ രക്ഷിച്ച പാചകക്കാരനായിരുന്നു ബതക് മിയാൻ. ബീഹാറിലെ മോതിഹാരിയിലെ ഇൻഡിഗോ പ്ലാന്റിലെ ജോലിക്കാരനായിരുന്നു. സംഭവത്തെ തുടർന്ന് അദ്ദേഹത്തെയും കുടുംബത്തെയും ജോലിയിൽ നിന്ന് പുറത്താക്കുകയും പീഡിപ്പിക്കുകയും ഗ്രാമം വിടാൻ നിർബന്ധിക്കുകയും ചെയ്തു.
സംഭവം
മഹാത്മാഗാന്ധിയെ ഇൻഡിഗോ പ്ലാന്റിന്റെ മാനേജർ എർവിൻ അത്താഴത്തിന് ക്ഷണിച്ചു. ഒരു ഗ്ലാസ് പാലിൽ വിഷം ചേർക്കാനും ഗാന്ധിക്ക് വിളമ്പാനും എർവിൻ തന്റെ പാചകക്കാരനായ ബതക് മിയാനോട് നിർദ്ദേശിച്ചു. പാലുമായി പോയെങ്കിലും ഗാന്ധിയുടെ ഒപ്പമുണ്ടായിരുന്ന രാജേന്ദ്ര പ്രസാദിനോട് ഗൂഢാലോചന വെളിപ്പെടുത്തി. ശ്രമത്തിൽ നിന്ന് രക്ഷപ്പെട്ട മഹാത്മാഗാന്ധി ചമ്പാരനിൽ പ്രതിഷേധം തുടർന്നു. എസ്റ്റേറ്റ് മാനേജർ ബതക് മിയാനെ പീഡിപ്പിച്ചു, വീടും സ്വത്തും നഷ്ടപ്പെട്ടു, ഗ്രാമത്തിൽ നിന്ന് പുറത്താക്കി.
ഇന്ത്യയുടെ സ്വാതന്ത്ര്യത്തിനുശേഷം
രാജേന്ദ്ര പ്രസാദ് 1950 ൽ മോതിഹാരി സന്ദർശിച്ചു. അദ്ദേഹത്തിന് ചുറ്റുമുള്ള ജനക്കൂട്ടത്തിൽ നിന്ന് അദ്ദേഹം  ബതക് മിയാനെ തിരിച്ചറിഞ്ഞു, 1917 ൽ സംഭവം നടന്നതെങ്ങനെയെന്ന് പൊതുജനങ്ങളോട്  രാജേന്ദ്ര പ്രസാദ് വിശദീകരിച്ചു.
പറഞ്ഞു. രാജ്യത്തിന്റെ അഭിനന്ദനമായി ബതക് മിയാന് 50 ഏക്കർ സ്ഥലം നൽകാൻ അദ്ദേഹം ഉത്തരവിട്ടു, ഈ വാഗ്ദാനം ഇനിയും പാലിക്കാനായിട്ടില്ല.
അവലംബം
വർഗ്ഗം:ഗാന്ധിയർ